Bukedde Online - Byaggwa bitya: Ettemu ku Ssendi, Kiki ekyaddusa nnamwandu n'abaana ku kyalo\nByaggwa bitya: Ettemu ku Ssendi, Kiki ekyaddusa nnamwandu n'abaana ku kyalo\nBatongozza empaka z'okuyamba mu Luganda\nSsendi eyali omutaka ku kyalo Jjimbo (mu yali disitulikiti y'e Mpigi kyokka kati Wakiso) yatemulirwa awaka we mu nfa eyaleka abatuuze nga beewuunya kyokka nga bakiteeka ku mukayala we Lovinsa Nagadya, muwala we Joyce Nannyanzi n'abatabani; Mawejje ne Fred Walonze. Bano baggulwako ogw'obutemu ku poliisi e Mpigi ku fayiro Sd Ref 28/15/06/1994. Gye byaggweera teri yamanya kyokka abakwate kuva lwe bayimbulwa ku kakulu ka poliisi ne ku kyalo ne basengukako kati awaka kifulukwa.\nEKIKANGABWA ettemu omwafiira Ssendi kyeryakuba abatuuze n’okutuusa leero bakyalirojja. Ettemu lino lyali Jjimbo mu 1994 era lye lyaviirako mukyala we n’abaana okudduka ku kitundu.\nOmwana ku kyalo olutegeeramu ezimu ku mboozi ezisooka okutonnya mu kutu ziba ku maama agambibwa okwekobaana n’abaana ne batta kitaabwe. Agaali amaka ga Ssendi wadde aliraanyeewo akera n’aggulawo naye kiringa kifulukwa anti tewali asulamu.\nLovinsa Nagadya n’abaana be Joyce Nannyanzi, Mawejje ne Fred Waronze be bagambibwa okutta Eriyabu Ssendi (yafiira ku myaka 70). Ekisinga okwewuunyisa abaaliwo kwe kulaba ng’okufa kwa mutuuze munnaabwe ate kubaviiriddemu okukuuma ekifulukwa kuba abaaliwo amaka baagadduka.\nNannyanzi muwala wa Ssendi mu kiseera kino ali ku ddya ew'omusajja gwe yafumbirwa nga wa myaka 75 newankubadde ye yali atemera mu myaka nga 27 ekiseera ekyo mu 1998.\nAbaaliwo mu biseera ebyo bwebanasula mboozi ku byaliwo mu nfa ya Ssendi, na lwaki ettemu baliteeka ku mukyala we n’abaana owuniikirira.\nABAALI KU KYALO JJIMBO BYE BOOGERA\nNorah Namugga 83, amanyiddwa nga Namwandu wa Ddumba ku kyalo Jjimbo abinyumya bw’ati: “Ssendi yali dereeva wa baze omugenzi Ddumba. Ng’amaka bwe mutabula butakkaanya n’aga Ssendi bwe gaali ng’olumu atabuka ne mukyala we kyokka ensonga olumu baazireeteranga mwami (Ddumba) ne baddamu ne bakkaanya.\nNnali sirowooza nti ensonga ziyinza n’okutuuka okuvaamu ettemu. Ffenna tufumbidde ku bugubi naye tugumye ne tukulana ne ba bbaffe okutuusa lwe bafudde. Nnalwawo okukkiriza nti abantu bano batta Ssendi naye anti abangi we basonga…….," Nnamwandu Namugga bwe yategeezezza.\nAte Erina Namuyanja 87, naye mutuuze ku Jjimbo agamba nti Ssendi yali "antwala nga maama nga ku nnaku enkulu angulira akanyama. Abasinga kuno bagamba yattibwa mukyala we n’abaana kyokka obutakkaanya bwabwe nali sibuwulirangako."\nSSENDI BYE YATEGEEZA NNYINA\nLudiya Nankumbi mutuuze ku kyalo Luwunga mu Wakiso bw’atandika okukaabira mutabani we Ssendi akuyungula ezziga.\n“Ssendi yali mwana wange ddala. Nasikira nnyina ssenga wange naye eyali ayitibwa Ludiya Nankumbi eyaziikibwa e Bulemeezi” Nankumbi bw’atandika emboozi nga n’ettama alizizise ekibatu.\nEttemu lino alissa ku Nagadya gw’ayita Nannono nti ye yamuttira omwana we Ssendi. “Bya mpuna kuba ate yali n’abazzukulu Ssendi b’azaala n’omukazi oyo. Abazzukulu (Nannyanzi, waronze ne Mawejje) bano tebalinva ku mutima.\nNankumbi ayongera n’ategeeza nti, “ Ssendi yantegeeza bwe twali mu kuziika e Bulemeezi nti mukyala we n’abaana balimutta era waayita mbale ne kituukirira. Be baamutta, baamuttira nsimbi ze era baazitwala. Nankumbi eyasangiddwa ku ndiri olw’obulwadde bw’ayogera.\nAlaajana nti mu baana ba Ssendi kuliko ow’e Gayaza gw’atumya agende amulabeko nga tannafa kuba oyo ye mwana amutwala ng’omuntu. Abasigadde batemu era mbatya Nankumbi bw’agamba.\nEYALI OWA LC AYOGEDDE EKYAVAAKO ETTEMU\nEriabu Mutebi mu kiseera kino eyawummula obukulembeze bw’ekyalo, ebyaliwo ku ttemu eryatuusibwa ku Ssendi abinyumya n’alowoozesa omuwuliriza nti osanga baamutta alaba.\n“Okuva obukukulembeze bw’ebyalo obwa RC lwe bwatandika mu 1986 nze nnali omukulembeze w’ekyalo Jjimbo.\nSsendi yali mukwano gwange n’ekiraamo kye tekyali mu buwandiike kyokka nakitegeeza ab'ekika kye era kyagobererwa.Yalaamira mutabani we Sendagala okumusikira era bwe kyali.\nEttemu eryatuuka ku Ssendi ssaalyewuunya. Yamala omwaka mulamba ng’ategeeza nga mu maka ge bwe mutaali mirembe. Mukyala we n’abaana baali bamunyiga ebitoliro ng'awaka alinga mupakasi.\nBaamuteekanga ku nninga abawe ssente ze yali asirikidde okumala ebbanga. Baamuvunaananga obutaweerera baana, obutagula nva, n’ekyasingiranga ddala okubatabula ky’ekya Ssendi obutabalaga we yaterekanga nsimbi ze. Nze nga mukwano gwe nali nkitegeddeko nti yali aggaddewo akawunti mu bbanka.\nAyongera n’ategeeza nti, "Mu ngalabi z’amaabya g’olumbe lw'omugenzi Christopher Musisi, Ssendi mwe yatemulirwa. Twali naye okuva akawungeezi kyokka mu kiro awo ku ssaawa 4:00 yatutegeeza bwe yali teyeewulira bulungi era n’asituka adde ewuwe yeewunzikeko.\nMu ssaawa nga 6:00 ez'ekiro, Mawejje mutabani wa Nagadya yatuuka ku lumbe n’atutegeeza ababbi bwe baali batemyetemye kitaawe nti era omusaayi gwali gumuggwaamu. Tewali yasigala ku lumbe. Abaali ku lumbe beekuluumulula okwolekera ku maka ga Ssendi.\nTwasanga Ssendi ali ku kitanda kyokka olwo ng’omukka abaka mubake. Ebimu ku bye yali ayogera kyokka ng’eddoboozi liva wala ng’alaajana nti temunzita kyokka tetwamanya be yali agamba obutamutta.\nMawejje eyatutegeeza ettemu bwe twatuukawo omusaayi tetwagulaba. Ku bulago bwe kwaliko nkwagulo entonotono.\nMawejje bwe yabuuzibwa engeri abatemu gye baali babayingiriddemu yatutegeeza bw’ataabawulira nga bamenya oluggi nti kuba yali ataddeko leediyo ng’ereekaanira waggulu.\nOluggi terwali lumenye era obukondo bwonna bw'aliko. Ekisenge Ssendi mwe yali kyali kumpi ddala n’ekyo Mawejje mwe yali.\nOmuwala Joyce Nannyanzi ne nnyina Lovinsa Nagadya nabo batwewuunyisa bwe baategeeza abadduukirize nga bwe baali mu nnyumba kyokka ne batawulira mutemu ng’ayingira nti kubanga leediyo yali ereekaanira waggulu.\nEbyo byonna twasooka ne tubissa ebbali era nze nnaleeta ekirowoozo ekitwala omuyi mu ddwaaliro.\nMu budde obwo entabula y’emmotoka teyali nnyangu kufunika kye twava tumussa ku ggaali amagulu ne tugasibira mu lukaayu ne tumukwatirira okumutuusa ku kalwaaliro e Bukasa. Ebyembi twali twakamutuusa n’akutuka.\nLOVINSA, NANNYANZI NE MAWEJJE BAKWATIBWA\nNg’omukukembeze w’ekitundu ate mukwano gw’omugenzi natwala ensonga ku Poliisi e Bukasa.\nKu poliisi, nategeezebwa nti ensonga zaali nnene nga zirina kukolwako kitebe kya Poliisi y’e Mpigi batufunire n’omukugu akebere ekyatuusibwa ku mugenzi.\nNga ndi ne Poliisi, twasanga abatuuze tebakyaganya nnamwandu Lovinsa n’abaana Nannyanzi, Mawejje ne Fred Walonze kuseetula kigere. Baali bakirumiriza nti be baali emabega w'ettemu lino.\nFayiro y'omusango gw'ettemu eyaggulwa ku Lonvinsa, Nannyanzi, Mawejje ne Walonze\nOMUSAWO WA POLIISI\nOmusawo wa Poliisi yabikkula omulambo nga wendi awataali kumbuulira. Yagwekebejja buli wamu nge teguliiko kiwundu kinene. Yawakanya obuwundu obutono obwali ku bulago bw’omugenzi nti tekyali kyangu kumuviirako kufa.\nYakwata ku ddokooli ly’omugenzi n’atutegeeza nti obulago bwali katebule nti era okufa kw’omugenzi tekwava ku kutugibwa.\nYanyiga ku bbeere lya Ssendi erya kkono nga likaluba. Yampita n’abaaliwo n’atutegeeza nti okusinziira ku nkaluba y’omubiri ku ludda okwali ebbeere, omugenzi yakubwawo ekintu ekizito ekyalabika okutuusa obuvune ku bitundu by'omunda. Yatutegeeza nti kino kye kyamuviirako okufa.\nOMULAMBO TEGWATWALIBWA MULAGO\nMu biseera ebyo ng’omulambo okuguggyawo ne gutwalibwa mu ddwaaliro kikaluba kuba nnyini muntu yalinanga okusasula ensimbi ezigutwala, okusasulira abasawo abagwekebejja ate n'okusasula ezimuzza okuziika.\nFfenna abatuuze twasaba etukkirize tuziike munnaffe okuziika ng'omulambo tegutwaliddwa Mulago. Olwatuwa olukusa, poliisi n'esimbula n’abasibe.\nABASIBE LWE BAZZIBWA KU KYALO\nMutebi ayongera n’alombojja olunaku abasibe abaali bagambibwa okutta Sssendi lwe baayimbulwa.\n“Sijjukira bbanga basibe lye baamala nga bakuumirwa e Mpigi.Kye nzijukira, nnali mu mmwaanyi noga, omutuuze mutabani wange n’antegeeza nti Poliisi yali mu maka ga Ssendi ng’ enneetaaga.\nNabasanga bakutte enkumbi nga bava emmanga mu lusuku. Abansookawo baantegeeza nti abapoliisi olwatuuka bakkirira n’abasibe nti era bye baasima tewali yabimanya.\nBuli omu yateekawo kye yalowooza. Abamu nti; baali bagenze kuziikula nsimbi ze baakukulira oluvannyuma lw’okuziggya ku mugenzi. Abalala baateekawo kya Poliisi kuboogeza gye baali batadde ekissi kye baakozesa mu kutta Ssendi.\nKyokka ku byonna, tewali Poliisi kye yantegeezaako era ne kye baziikula tewali yakiraba yadde okukimanya. Poliisi yaddayo n’abasibe.\nABASIBE OLWABATA BAASITULA MU KIRO\nNga wayise wiiki emu okuva Poliisi lwe yadda nabo, eyali akulira Poliisi y’e Bukasa mu biseera ebyo yadda n’abasibe. Yantegeeza nti abasibe baali bateereddwa ku kakalu, Poliisi esigale ng’ebuuliriza.\nNategeezebwa okubalabirira obutiribiri waleme kubaawo kutuusibwako buzibu bwonna okuva mu batuuze abaali bataamye obugo. Olwo buli kadde amawulire gaali gava ku buli luuyi nga nnamwandu bwe yali n’abaana mu kutta Ssendi.\nEnkeera bwe nnatuuka mu maka g’omugenzi ndabe ku baali bavudde mu kkomera, nasanga ennyumba nzigule ng'ebisinga babitisse ne bagenda nabyo.\nOkuva olwo, tebaddanga ku kyalo! Mpulira nti nnamwandu Lovinsa yasenga eyoNamayumba ku kyalo Kanziro, omuwala Nannyanzi nti yafumbirwa omusajja omukadde e Kazo nti ate Mawejje alabibwa Busega nti era alinga eyalwalamu ku mutwe.\nAgaali amaka ga Ssendi Lovinsa n'abaana mwe badduka\nKU POLIISI E MPIGI\nNga tulandira ku byatutegeezeddwa abatuuze b'e Jjimbo ekiwejjowejjo kyabadde ku kitebe kya poliisi e Mpigi egambibwa nti abasibe gye baatwalibwa.\nOluvannyuma lw’okutaganjula empapula ez'emyaka 25 (okuva 1994) twagudde ku fayiro nnamba SD REF 28/15/06/1994 ensonga Nagadya, muwala we Nanyanzi 'n'abatabani Mawejje ne Walonze kwe baggulibwako ogw'obutemu.\nLudiya Nankumbi (akutte ku ttama mu kimyuufu), Norah Namugga (wakati) ne Erina Namuyanja.\nNNAMWANDU LOVINSA AWAKANYIZZA EBYOKUTTA BBA\nKu kyalo Kanziro mu ggombolola y’e Namayumba Bukedde gye yasanze nnamwandu Nagadya ng’agalamidde ku buliri. Munyumya mulungi kyokka bw’abuuzibwa ku by'enfa ya bba emboozi agyebalama era agyogera bitono.\n“Nalemala oludda lw’omubiri olumu era okutambula sisobola. Buli akula atta, nange banteekako okutta taata w'abaana bange. Tewaali bujulizi.\nWano wendi kati muwala wange Nannyanzi ye yagula ekibanja kino n’anzimbiramu ennyumba. Mutabnani wange Fred tuli naye kyokka omutwe gumutawaanya ekibi tayagala kumutwala mu ddwaaliro.\nTwatuuse mu maka ga Mukasa e Kazo Central zooni enfunda eziwera okwogerako ne Nannyanzi kyokka nga tutegezebwa nga bw’ataliiyo. Twamukubidde ku ssimu ze 07063651xx ne 07823651xx enfunda eziwera nga nazo teziriiko.\nBITABUKIRA NANNYANZI GYE YAFUMBIRA\nOluvannyuma lwa Nannyanzi okujja ng'assaawo embeera y’embiranye wakati we n'abaana ba Mukasa Malidaadi be yasanga mu ddya gye yafumbirwa, famire ezze egezaako okulaba ng'emukungira obutakozesa mukadde waabwe nsobi zimuweebuula mu bitajja.\nKino Nannyanzi abadde akyeyambisa okuteekawo embeera ebijjisa abaana eri kitaabwe.\nMuzeeyi Mukasa Malidaadi ne Nnannyanzi lwe yamutwala ku valentayini y'omwaka guno\nEmbeera okusajjuka, kigambibwa nti Nannyanzi bwe yalabye nga by'akola tebimala, yeesitudde n'agenda ku poliisi e Kawempe ng'ayagala okuggulawo omusango nti abazigu baabadde bamenye awaka nga bazze n'ekigendererwa eky'okutemula abaabadde mu nju.\nNti bano balese n'obutto obwabadde bunyikiddwa mu mazzi ku mulyango gw'ekisenge kye, abaana be n'ekyamusajjamukulu Mukasa n'akissaawo nti abatemu balabika baabadde bazze kutta era nga yabadde abeetegerezza. Yakitadde ku bamu ku baana. Wabula, poliisi yamuwadde amagezi ensonga azizze ku LC gye yabadde abuuse ng'omutuuze.\nLC EYITA OLUKIIKO LW'EKYALO\nWadde olukiiko lwe yali alemesa okutuuza awaka lwali lulina kuba lwa famire yokka ku nsonga z'ebyo bye yali akozesezza muzeeyi Mukasa ku ttimbe za ttivvi ebyamuweebuula, lwagaziye bwe yasiinyizza ku by'ettemu LC n'eyitiramu n'abalala.\nNg'oggyeeko LC, ensonga zaayingiddwaamu bannaddiini n'abafum-bo b'ekisomesa kya Klezia ya St. Kalaala, akola ku nsonga za famire ku Poliisi y'e Kawempe, Bbaale ne RDC wa Wakiso, Rose Kirabira. Aba LC baanenyezza Nannyanzi okubuuka essa ensonga ze yabadde ayogerako n'azitwala butereevu ku Poliisi nga talina kyategeezezza LC.\nNannyanzi okusiinya ku byekuusa ku kutemula kitaabwe, aba famire kyabaleetedde okumwekengera kuba nti n'ebyafaayo bye ebyali bizze bimuwulirwako tebyali birungi nga yali yatuuka n'okuwandiika obubaka bwe yali agenda okwongerera ku lumbe lwa bba mu biseera we yalongooserezebwa nga byonna byalagiddwa mu lukiiko!\nRDC Kirabira ng'afundikira yasabye aboobuyinza ne poliisi okwongera okwetegereza ensonga zonna n'obwegendereza era zirondoolwe. Ssentebe wa LC, Kazo Central Zone, Med Mugerwa yategeezezza nti ensonga za mutuuze munnaabwe bazikutte kannabwala oluvannyuma lw'okufuna okwemulugunya okuva mu famire ye.\nAmaka ga muzeeyi Mukasa Malidaadi e Kazo\nPoliisi y'e Kawempe,\nKazo Central Zone,\nPoliisi e Kawempe,\nPoliisi y'e mpigi


Bukedde Online - Poliisi eboye empapula z'okulangirira Besigye ku bwa Pulezidenti\nTrump alaalise okwongera okupiika bannagagga...\nAba FDC bagenze Karamoja kununula Kizza Besigye...\nEmpapula zino zibadde ziraga nti Besigye yawangula akalulu n’ebitundu 52 ate Museveni 44,kubaddeko n’ebigambo ebigamba nti “ we worn we were not declared ,we were denied to go to court,our audit demand not listened to,Swearing in is here” n’ebirala bingi.\nEmpapula ezaakwatiddwa nga zisibiddwako ng'ebizibiti\nPoliisi ezinzeeko ekitebe kya FDC e Najjanakumbi n’ebalemesa okukuba empapula ezibadde zigenda okukozesebwa mu kulangirira Dr. Col. Kizza Besigye ku bwa Pulezidenti bwa Uganda nga 12 May 2016 ku Lw’okunna mu kisaawe e Nakivubo.\nBino bibaddewo ku ssawa emu ey’okumakya poliisi ng’ekulembeddwamu Andrew Kaggwa adduumira poliisi mu Kampala South ne basajja be bwe bazinzeeko w’offiisi za FDC n’etandika okwaza buli wamu okutuusa lw’egudde ku kisenge mwesanze omusajja Sperito Mpuuga ng’ali ku mulimu gw’okulaba ng’akuba empapula ezirangirira obuwanguzi bwa Besigye.\nEkyuma ekibadde kikozesebwa mu kukuba ebiwaandiiko ekisangiddwa mu sitoowa ya FDC\nMu kizimbe omubadde mukolerwa emirimu gino musangiddwamu ekyuma ekibadde kikozesebwa okukuba empapula zino n’obutiba wamu n’ebibokisi by'empapula ezibadde zirindiridde okukubwa.\nEmpapula zino zasangiddwa nga zikwekeddwa mu ngalama wagulu n’obutiba obubadde bukozesebwa gye zibadde zigenda okuggibwa batandike okuzigabira abantu mu bitundu by’eggwanga ebyenjawulo.\nMu kwaza kuno poliisi ekutte abassajja babiri okuli Sperito Mpuuga abadde akola omulimu gw’okukuba empapula zino ne Bonefance Lokoli ng’ono abadde akola ng’omukuumi ku kitebe kya FDC e Najjanakumbi babayambeko okwongera okufuna obujulizi bane ababadde emabega we kintu kino.\nAndrew Kaggwa addumira poliisi mu Kampala south akakasizza nga bwe bamazze ebanga baketta ebikolebwa ku kitebe kya FDC wabula Leero bagudde ku mpapula eziraga nti akalulu kabibwa ate endala nga ziyita abantu bagende mu bungi e Nakivubo nga 12.\nAndrew ategezezza nti bagenda kwongera okukola okunoonyereza okwamaanyi okuzuula abanene mu FDC ababadde emabega we kintu kino nabo bakwatibwe.\n“Kuno kulya mu nsi lukwe kubanga bamala dda okulangirira Pulezidenti Museveni era tugenda wa Ssabawambi wa gavumenti etubuulire ekituufu eky’okukolera abakwatiddwa” Andrew Kaggwa bwategezezza.


Ebyalo 3 e Mukono by’olekedde okusengulwa ku ttaka. – Watchdog Uganda\nEbyalo 3 e Mukono by’olekedde okusengulwa ku ttaka.\nAbamu ku batuuze b'eMakukuba abalina okutya olw'okusengulwa ku ttaka\nABATUUZE ku byalo 3 mu Gombolola ye Kimenyedde e Nakifuma mu Mukono ge bakaaba ge bakomba oluvanyuma lw’okufuna amawulire nti ettaka kwe bali lyagulwa omu ku bagagga b’eKampala nti era atekateeka kubasengula.\nBano ab’okubyalo okuli ekye Nkulagirire, Kabulo ne Makukuba basangiddwa ku offiisi y’omubaka wa Gavumenti e Mukono Fred Bamwine nga beemulugunya nti bamaze ebbanga ddene ku bibanja bino era nga babadde tebafunanga kutaataganyizibwa mu nsonga za ttaka.\nMze alifaazi Nsubuga 78 omutuuze ku kyalo Nkulagirire agamba nti tebakyebaka ku tulo olw’abasajja b’omugagga ono okubalarikanga buli kadde nti balina okuva ku ttaka lya mukama wabwe.\nAtegezezza nti yazalibwa ku ttaka lino era kwakulidde nga kwe kuli n’ebiggya bya bakadde be byonna, nti naye kyamwewunyisizza okulaba nga wavaayo omuntu gwatawulirangako nga yeyita nanyini ttaka, era nti atandise n’okubagaana okusimba emmere.\nAbatuuze b’okubyalo 3 e Nakifuma nga bali wa bweru wa offiisi ya RDC e Mukono\nOmubaka wa Gavumenti e Mukono Fred Bamwine yabasuubizza okuyingira mu nsonga zaabwe alabe nga teri muntu yenna agenda mu maaso n’okubatiisatiisa.\nYabategezezza nti ettaka omuntu waaba aliguze ayita mu mitendera, nasuubiza okukola okunonyereza azuule omuntu ali emabega wabino byonna.\n40 Rwandan nationals arrested as Uganda Police intensify hunt for American tourist kidnappers\nUganda’s public debt hits Shs44.67 trillion


Akulira eddwaaliro ly’e Masaka alaajanidde Minisita ‘Mutwongere abasawo’\nMicho ye mutendesi wa Cranes omuggya 8 hours agoNantaba ayingidde mu nkaaya z'ettaka e Nansana 11 hours agoNantaba ayingidde mu nkaaya z'ettaka e Nansana 11 hours agoAtemyetemye mukazi we naye ne yetta 11 hours ago‘Sookera ku lubiri lwa Kabaka e Lukunyu’ Batuuze 7 hours agoAbazigu bookezza olubiri lw'e Ggulu 12 hours agoBidandi Ssali akyajjanjabwa 12 hours agoMuseveni ayagala kkooti egobe ababaka bakyewaggula 12 hours agoKabaka alonze Kasekende 12 hours agoAbalongo abeegatta bafudde 12 hours ago\nAkulira eddwaaliro ly’e Masaka alaajanidde Minisita ‘Mutwongere abasawo’Masaka | Jul 03, 2012\nMINISITA Richard Nduhura atongozza ekizimbe ky’eddwaaliro ly’e Masaka ekyazimbiddwa ku bukadde bwa ddoola 8, abakulira eddwaaliro ne bamukaabira ebizibu bye batubiddemu ng’ekisinga ky’abasawo abatamala.\nAkulira eddwaaliro lino, Dr. Florence Tugumisirize yategeezezza Nduhura nti wadde ng’ebizimbe ebizimbiddwa bitemya nga muntu, naye abasawo abali mu ddwaaliro lino batono ddala bw’ogeraageranya n’ebizimbe ebiririmu wamu n’abalwadde abalyettanira.\n“Eky’ebizimbe kiwedde naye ekizibu ky’abasawo kituli bubi ssebo Minisita,” Tugumisirize bwe yagambye Nduhura n’amusaba akigonjoole bunnambiro.\nYategeezezza nti eddwaaliro lirina abakozi 290 nga bano kuliko n’abasawo naye nga bano batono nnyo ku muwendo gw’abalwadde abasoba mu 1,500 be bafuna buli lunaku.\nYagumizza abalwadde ne Bannamasaka bonna abakozesa eddwaaliro lino nga bwe bagenda okuweereza ewatali kweganya nga ne Gavumenti bw’etuukiriza ebyo bye baagisabye.\nEkitongole kya JICA okuva mu Japan wamu ne gavumenti ya Uganda be baazimbye ekizimbe kino galikweleka omuli ssweta nnya ez’omulembe, ewajjanjabirwa abalwadde abataweebwa bitanda n’ebisenge ebirala omuneekebejjebwanga abalwadde.\nEddwaaliro ly’e Masaka lyakoma okuzimbibwamu ekizimbe ekipya emyaka 75 egiyise era ebimu ku birimu nga mwe muli ne ssweeta enkadde bigenda kumenyebwa.\nMinisita Nduhura yagambye nti, “Wadde ng’Abajapaani baakubwa Tsunami gye buvuddeko, tekyabalobedde kutuwa buyambi buzimbye eddwaaliro lino ne linnalyo ery’e Mubende ate nga beetegefu okutuwa n’obuyambi obulala. Bwe tuva mu masekkati ga Uganda tugenda kuzimba amalwaliro g’e Kabale, Hoima ne Fort Portal ate nga tugassaamu n’ebikozesebwa byonna”.


ኢያሱ 15 NASV – Yoswa 15 LCB | Biblica\nኢያሱ 15 NASV – Yoswa 15 LCB\nEnsalo za Yuda\n115:1 a Kbl 34:3 b Kbl 33:36Omugabo gw’abaana ba Yuda ng’enju zaabwe bwe zaali bwe baakuba akalulu, baaweebwa ekitundu okutuuka ku nsalo ya Edomu, ku lukoola lwa Zini, ku nkomerero y’oluuyi olw’obukiikaddyo.\n2N’ensalo yaabwe ey’oluuyi olwo okuva ku Nnyanja ey’Omunnyo w’eva, ku kikono ekitunudde mu bukiikaddyo; 315:3 Kbl 34:4n’esala wansi w’ekkubo eririnnya ku Akkulabimu n’eyita okutuuka ku Zini n’erinnya okuyita wansi wa Kadesubanea, n’eyita kumpi ne Kezulooni, n’erinnya ku Addali, n’ekyamira ku Kaluka; 415:4 a Kbl 34:5 b Lub 15:18n’eyita ku Azumoni n’ekoma ku mugga ogw’e Misiri, n’eryoka esibira ku nnyanja. Eno ye yali ensalo yaabwe ey’obukiikaddyo.\n515:5 a Kbl 34:10 b Yos 18:15-19N’ensalo yaabwe ey’obuvanjuba yali nnyanja ey’obukiikakkono. Kyali kikono kya Yoludaani we guyiyira ku Nnyanja ey’Omunnyo.\nN’ensalo ey’obukiikakkono kyali kikono kya nnyanja Yoludaani we guyiyiramu. 615:6 a Yos 18:19, 21 b Yos 18:17N’eyambuka n’eyita ku Besukogula n’eyita ku luuyi lw’ebuvanjuba bwa Besualaba n’eyambuka okutuuka ku jjinja lya Bokani omwana wa Lewubeeni. 715:7 a Yos 7:24 b 2Sa 17:17; 1Bk 1:9Era n’erinnya ku Debiri okuva mu kiwonvu Akoli, n’egenda ku luuyi olw’obukiikakkono, n’edda e Girugaali emitala w’ekkubo eryambuka ku Adummimu, ekiri emitala w’omugga mu bukiikaddyo, n’etuuka ku nsalo ku mazzi ag’e Ensemesi, n’esala n’ekoma ku Enerogeri. Awo n’eryoka eyita ku kiwonvu kya Kinomu ku luuyi lw’ebugwanjuba ekyali ku nkomerero ey’ekiwonvu kya Lefayimu ku luuyi olw’obukiikakkono. 815:8 nny 63Awo n’eryoka eva ku kiwonvu ky’omwana wa Kinomu n’etuuka ku njegoyego za Yebusi ku luuyi olw’obukiikaddyo ye Yerusaalemi, ne yeeyongera ku ntikko y’olusozi oluli w’okkira mu kiwonvu kya Kinomu ku luuyi olw’ebugwanjuba, ku nkomerero y’ekiwonvu kya Lefayimu mu bukiikakkono; 915:9 a Yos 18:15 b 1By 13:6ne yeeyongera okuva ku ntikko y’olusozi n’etuuka ku luzzi olw’amazzi ga Nefutoa, ne yeeyongerayo n’etuuka ku bibuga eby’oku lusozi Efuloni, n’etuuka ku Baala, ye Kiriyasuyalimu, 1015:10 Lub 38:12n’ewetamu okuva e Baala ku luuyi olw’ebugwanjuba n’etuuka ku lusozi Sayiri n’eyita n’etuuka ku mabbali g’olusozi Yealimu ku luuyi olw’omu bukiikakkono, ye Kyesaloni, n’ekka ku Besusemesi, n’eyita ku Timuna, 1115:11 Yos 19:33n’egenda ku mabbali ag’e Ekuloni mu bukiikakkono, n’ekka ku Sikkeroni n’etuuka ku lusozi Baala, n’ekoma ku Yabuneeri, ne ku nnyanja.\n1215:12 Kbl 34:6Ensalo ey’ebugwanjuba yali Ennyanja Ennene n’olubalama lwayo.\nEyo ye yali ensalo y’abaana ba Yuda ku njuyi zonna ng’enju zaabwe bwe zaali.\nOmugabo gwa Kalebu\n1315:13 Yos 14:13-15Yoswa n’awa Kalebu omwana wa Yefune omugabo mu baana ba Yuda Kiriasualuba, ye Kebbulooni, ng’ekiragiro kya Mukama bwe kyali. Aluba ye yali kitaawe wa Anaki. 1415:14 a Kbl 13:33 b Kbl 13:22 c Bal 1:10, 20Kalebu n’agobamu abaana abasatu aba Anaki: Sesayi ne Akimaani, ne Talumaayi, abaana ba Anaki. 15N’ava eyo n’alumba abaali mu Debiri, edda eyayitibwanga Kiriasuseferi. 1615:16 Bal 1:12Kalebu n’agamba nti, “Anaakuba Kiriasuseferi n’akiwamba ndimuwa muwala wange Akusa amuwase.” 1715:17 Bal 3:9, 11Osunieri omwana wa Kenazi, muganda wa Kalebu, n’akikuba, Kalebu n’amuwa Akusa muwala we amuwase.\n18Awo bwe yajja gy’ali, n’amugamba asabe kitaawe ennimiro. Bwe yava ku ndogoyi ye, Kalebu n’amubuuza nti, “Kiki kyoyagala nkukolere?” 19N’addamu nti, “Nsaba onnyambe nga bwe wampa ettaka mu Negebu, ompe n’ensulo z’amazzi.” Kalebu n’amuwa ensulo ez’engulu n’ez’emmanga.\nOmugabo gwa Yuda\n20Guno gwe mugabo gw’ekika ky’abaana ba Yuda ng’enju zaabwe bwe zaali.\n2115:21 Lub 35:21Ebibuga ebyali bisemberayo ddala mu bukiikaddyo mu Negebu eri ensalo ya Edomu byali,\nKabuzeeri, n’e Ederei n’e Yaguli, 22n’e Kina n’e Dimona, n’e Adada, 23n’e Kedesi, n’e Kazoli, n’e Isunani, 2415:24 1Sa 23:14n’e Zifu, n’e Teremu n’e Beyaloosi, 25n’e Kazolukadatta, n’e Keriosukezulooni, ye Kazoli, 2615:26 1By 4:28n’e Amamu n’e Sema, n’e Molada, 27n’e Kazalugadda n’e Kesuboni, n’e Besupereti 2815:28 Lub 21:31n’e Kazalusuwali, n’e Beeruseba n’e Biziosia 29n’e Baala n’e Yimu, n’e Ezemu, 3015:30 Yos 19:4n’e Erutoladi n’e Kyesiri n’e Koluma, 3115:31 1Sa 27:6n’e Zikulagi, n’e Madumanna, n’e Samusanna, 3215:32 Bal 20:45n’e Lebaosi, n’e Sirukimu, n’e Ayini, n’e Limmoni. Ebibuga byonna awamu amakumi abiri mu mwenda, n’ebyalo byabyo.\n3315:33 Bal 13:25; 16:31Era ne mu nsi ey’ensenyi Esutaoli, n’e Zola, n’e Asuna, 3415:34 1By 4:18; Nek 3:13n’e Zanowa n’e Engannimu, n’e Tappua, n’e Enamu, 3515:35 Yos 10:3n’e Yalamusi n’e Adulamu, n’e Soko, n’e Azeka 3615:36 1By 12:4n’e Saalayimu, n’e Adisaimu, n’e Gedera, n’e Gederosaimu, ebibuga kkumi na bina n’ebyalo byabyo.\n37Zenani, n’e Kadasa, n’e Migudalugadi, 3815:38 2Bk 14:7n’e Dirani, n’e Mizupe, n’e Yokuseeri, 3915:39 a Yos 10:3; 2Bk 14:19 b 2Bk 22:1n’e Lakisi, n’e Bozukasi, n’e Eguloni, 40n’e Kabboni, n’e Lamamu, n’e Kitulisi, 4115:41 Yos 10:10n’e Gederosi, Besudagoni, n’e Naama, n’e Makkeda, ebibuga kkumi na mukaaga n’ebyalo byabyo.\n4215:42 1Sa 30:30Libuna n’e Eseri, n’e Asani, 43n’e Ifuta n’e Asuna, n’e Nezibu, 4415:44 a Bal 1:31 b Mi 1:15n’e Keira, n’e Akuzibu, n’e Malesa, ebibuga mwenda n’ebyalo byabyo.\n45Ekuloni n’ebibuga byamu n’ebyalo byakyo, 46okuva ku Ekuloni okutuuka ku nnyanja, ebibuga byonna ebiriraanye Asudodi n’ebyalo byabyo; 4715:47 a Yos 11:22 b nny 4 c Kbl 34:6Asudodi, ebibuga byakyo n’ebyalo byakyo; Gaza, ebibuga byakyo n’ebyalo byakyo okutuuka ku mugga ogw’e Misiri, n’ennyanja ennene, n’ensalo yaayo.\n4815:48 1Sa 30:27Ne mu nsi ey’ensozi,\nSamiri, n’e Yattiri, n’e Soko, 4915:49 Yos 10:3ne Danna, ne Kiriasusanna, ye Debiri, 5015:50 Yos 21:14ne Anabu, n’e Esutemoa, n’e Animu, 5115:51 Yos 10:41n’e Goseni, n’e Koloni, n’e Giro, ebibuga kkumi na kimu n’ebyalo byabyo.\n5215:52 Lub 25:14Alabu, n’e Duma, n’e Esani, 53n’e Yanimu, n’e Besutappua, n’e Afeka, 54n’e Kumuta n’e Kiriasualuba, ye Kebbulooni, n’e Zioli ebibuga mwenda n’ebyalo byabyo.\n5515:55 Yos 12:22Mawoni, n’e Kalumeeri, n’e Zifu, n’e Yuta, 5615:56 Yos 17:16n’e Yezuleeri, n’e Yokudeamu, n’e Zanoa, 5715:57 Yos 18:28; Bal 19:12Kaini, n’e Gibea, n’e Timuna, ebibuga kkumi n’ebyalo byabyo.\n5815:58 1By 2:45Kalukuli, Besuzuli, n’e Gedoli; 59n’e Maalasi, n’e Besuanosi, n’e Erutekoni, ebibuga mukaaga n’ebyalo byabyo.\n6015:60 a Yos 18:14 b Ma 3:11Kiriasubaali, ye Kiriyasuyalimu, n’e Laaba ebibuga bibiri n’ebyalo byabyo.\nBesualaba, n’e Middini, n’e Sekaka, 6215:62 1Sa 23:29n’e Nibusani, n’ekibuga eky’omunnyo, n’e Engedi, ebibuga mukaaga n’ebyalo byabyo.\n6315:63 a Bal 1:21 b 2Sa 5:6Abayebusi, be baali mu Yerusaalemi abaana ba Yuda ne batayinza kubagobamu; Abayebusi ne babeera wamu n’abaana ba Yuda mu Yerusaalemi n’okutuusa kaakano.\nLCB : Yoswa 15


Bukedde Online - Abebivvulu beesunga mudidi gwa Pulezidenti\nLuzinda ow'ekitone ddala azze eri Mukama o...\nOMUKWANAGANYA w’ekibiina kya UMP-NET omuli abayimbi, abategesi b’ebivvulu ne bannakatemba, Tonny Ssempijja ng’ali ne Gen. Salim Saleh akulira ‘Wealth Creation’ abakulembeddemu ebibiina by’abayimbi ne bannakatemba ne babatwala mu maka ga Pulezidenti e Ntebe okumubuulira ebizibu byabwe yeeyamye okutumbula omulimu gwabwe bwe banaaba bakwasiddwa ssente Pulezidenti ze yakkirizza okubongera.\nMu bano mwe mwabadde n'abategesi b'ebivvulu abaludde nga bakaaba olwa ssente zaabwe ezaafiira mu bivvulu bya Bobi Wine ebya Kyarenga bye baali bategese wakati wa Octobere 20, 2018 ne January 2019 ne bisazibwamu.\nTonny Ssempijja yajjukirizza Pulezidenti Museveni ssente ze yabasuubiza oluvannyuma lw'okubawaako obukadde 200.\nMu babanja kuliko n'abaali bategesi ebivvulu mu kiseera Bobi Wine we baamukwatira e Ggulu n'okumusiba.\nSsempijja yategeezezza nti baabazeemu 1,857,340,000/- ezigenda okusasulwa bapulomoota 16 okwetooloola eggwanga era n'akkiriza okuzibawa.\nKyokka yabalabudde nti bw'abawa ssente zino bagende bakole emirimu gyabwe nga temuli byabufuzi era abanaabigattamu ajja kubayimiriza.\n‘‘Bannange, mundeke nze amanyi ebyobufuzi nkolagane ne bannabyabufuzi ffe tumanyi olulimi lwe twogera''.\nMu nsisinkano eno yakkiriza okuyamba bakanyama abeegattira mu kibiina kya Umbrella for Uganda Bouncers Association (UBBA) okubatendeka baweebwe yunifoomu, densite, Radio Calls ne ssente z'okwewola bakulaakulanye omulimu gwabwe.\nMu lukiiko luno, Pulezidenti yakwasizza Gen. Elly Kayanja okumuyambako ku nsonga z'abayimbi, bannakatemba n'abategesi b'ebivvulu.\nAbalala abaabadde mu lukiiko luno kuliko: Omumyuka wa Salim Saleh ku bya Wealth Creation, Lt. Gen. Charles Angina, minisita Nakiwala Kiyingi, Minisita Haruna Kasolo, omuyimbi Geoffrey Lutaaya ku lwa Dream Artist SACCO eyajjukiza Pulezidenti ssente ze yabasuubizza n'alagira babawe obukadde 200, Mariam Ndagire eyakiikiridde abayimbi abakyala, Andrew Benon Kibuuka n'abalala.\nPulezidenti Museveni ng'abuuza ku Kibuuka. Ku ddyo ne Tonny Ssempijja omukwanaganya wa UMP-NET.\nOmusajja omwenzi aleeta situleesi\nOmulema alabirira abaliko obulemu Katonda amujjukidde: Bamuzimbidde amaka kw'okomya amaaso\nOkujaguza amatikkira Jubireewo


Ayagala okweggya mu bwavu weekwate Yiiya Ssente mu Bukedde\nKasasiro tumukolamu ebigimusa n'okutunda e...\nAbasuubuzi b'ebyennyanja mu katale ka Kame (mu kikko) e Mukono basanyufu olwa bbeeyi y'empuuta okukka.\nNga bakulembeddwa kkansala waabwe, Alex Kivumbi, baategeezezza Bukedde ng'embeera bw'ezze etereeramu okusinga bw'ebadde emabega mu bbanga lya myezi nga munaana era nga kati ebyennyanja omuli n'empuuta mu katale kano bigulwa ku bitundu 70 ku 100.\nKivumbi yannyonnyodde ng'ensonga y'ebbeeyi y'ebyennyanja bwe yasinga okukosa abavubi ababiguza aba fakitole olw'obungi bwe byaliko wabula ng'ate si bwe gwali eri bo olw'ensonga nti n'abaali batabirya olw'ebbeeyi yaabyo, baatandika okubyettanira oluvannyuma lw'okubiteeka ku bbeeyi esikiriza.\n"Gye buvuddeko tubadde tukaluubirirwa era nga tufiirwa bakasitoma olw'ebbeeyi okubaddusa ku midaala gyaffe. Okuva empuuta lwe yakka ebbeeyi kizibu okusigaza ebyennyanja naddala empuuta ku midaala kubanga babitwala mu bungi era mu wiiki weesanga osuubudde emirundi egitakka wansi w'etaano," Kivumbi bwe yagambye.\nYagambye nti, newankubadde guli gutyo bafunye okusoomoozebwa nga bo abasuubuzi omuli emmotoka z'ebyennyanja byabwe okubafiirako mu kkubo nga babireeta mu butale olw'amakubo amabi gye babitambuliza ekivaako okwonooneka, nga n'emiwendo gy'emisolo egibasoloozebwamu miyitirivu olwo ne beesanga ng'amagoba agandibayambye okwebeezaawo ate bagazzizza eri gavumenti.\n"Tusaba gavumenti etuukirize bye yatusuubiza naddala ku nsonga z'okutukolera amakubo mu bifo eby'enjawulo gye tuggya ebyennyanja byaffe.\nTwagala erongoose ne mu mbeera y'abavubi gye bakoleramu kubanga bwe banyigirizibwa naffe mu ngeri emu oba endala tukosebwa.\nTwagala ekendeeze ku miwendo gy'amaato n'obutimba bwe tukozesa ebiri ku buseere era twetaaga okuyambibwa okulaba nga tutereeza omulimu gwaffe naffe tugufunemu ng'abalala tusobole okweggya mu bwavu," Kivumbi bwe yagambye.\nYawanjagidde munisipaali y'e Mukono okutuukiriza obuvunaanyizibwa obwabakwasibwa abagabirizi b'obuyambi abaabazimbira ekizimbe mwe baddukanyiza emirimu gyabwe, obw'okukirabirira n'okukiddaabiriza nga babateeramu byonna ebyetaagisa omuli firiigi n'ebintu ebirala ebinaabasobozesa okulongoosa mu mbeera gye bakoleramu.\nMwebale kuwagira Binnayuganda\nSirina gwe nzannya naye firimu za kiro...


Minisita Kibuule alangidde abamuleetako ennugu mu kuziika abalongo be - Watchdog Uganda\nMINISITA omubeezi owa mazzi Ronald Kibuule avudde mu mbeera naalangira abantu abamuleetako ennugu nga ne kiseera nga afiiriddwa abalongo be era bagenze mu maaso nayo, nagamba nti bamuleke akungubagire abaana be kubanga akimanyi Katonda eyabamuwa era yabatutte.\n“Banange abaana bange tebabadde nabuzibu bwonna ku muntu yenna kubanga babadde bato era nga teboogera, kale omuntu ajjawa ennugu naatuuka okuboogerera ebigambo ebibi nga bye mpulidde ku mikutu egyenjawulo.\nNze mmanyi nti bagenze balongoofu era eggulu bwe liba nga gyeliri bagenda kugenda buterevu eri ey’abampa kubanga yabatutte, nze ngenda kwongera kubasabira mukama abawe ekiwummulo ekyemirembe okutuuka nage bwe ndibasisinkana gye bagenze.\nAte era ngenda kusabira abantu abalina ennugu Mukama Katonda abayambe ennugu ebaveeko.” Kibuule abadde alabika nga agumye bwategezezza mu kuziika abaana be abalongo abafiira mu kidiba ekiwugirwamu mu makaage agasangibwa e Mbalala mu Gombolola ye Nama e Mukono.\nYeabaizza abakungubazi abakulembeddwa omumyuka wa Pulezidenti nagamba nti ddala akakasizza nti abantu bangi bamwagala.\nYe Nalongo Fortunate Kibuule Maama wa baana bano mu kwogerakwe yasabye Ssalongo we Kibuule obutateeka lukongoolo ku muntu yenna mu mbeera eno gye balimu nagamba nti abaana bano yadde nga babadde babagaala nnyo naye akkirize nti Katonda bwe yageze.\nOmumyuka wa Pulezidenti Edward Kiwanuka Ssekandi eyetisse obubaka bw’omukulembeze we ggwanga Yoweri Kaguta Museveni yasabye abazadde okubeera abagumu mu mbeera eno gye bayitamu, yadde nga ebigambo bingi era nabategeeza nti Pulezidenti yabawerezza obukadde bwe nsimbi 20 zibayambeko mu kuziika.\nOmulabirizi we Mukono James William Ssebaggala yeewunyizza abantu abazze mu kubalatira mu kufa kwa baana bano ku mitimbagano, nagamba nti basaana bakikomye kubanga okufa tekwemanyiziika era kiyinza okugwa ku buli muntu buli kadde.\nAbalongo bano baazikiddwa mu nyumba Kibuule mwe yaziika nnyina eyafa mu mwaka gwa 1994 ku kyalo Kapeke ekisangibwa mu gombolola ye Nama e Mukono.


Bukedde Online - Babakutte lwa kutta baserikale n'okunyaga ssente\nMunnayuganda abadde amansa ssente afudde Corona e South Afrika...\nGav't etumizza ekyuma ekyeyambisibwa okukebera Co\nMabirizi attunse ne Ssaabawolereza ku musango gw'okuggya ekkomo...\nKabaka tebagenda kumukongojjera mu kukuza amatikkira ge\nBabakutte lwa kutta baserikale n'okunyaga ssente\n'Abakungu ba Gavumenti banfera obukadde 90'\nOmugagga avunaanibwa okusaddaaka omwana at...\nABASAJJA basatu bakwatiddwa nga kigambibwa nti beenyigira mu kutta abaserikale babiri abaali bakuuma ssente za kkampuni ya Denovo ku Kalwerwe oluvannyuma lw’okuzinyaga.\nKalungi eyattibwa ng’ali ne famire ye. Mu katono ye Bashir Mukungu eyakwatiddwa\nAbaakwatiddwa ye; Abbey Muwonge ow’e Kyengera, Bashir Mukungu ow’e Kitemu ne Martin Yeso.\nABOOLUGANDA BAAGALA ABANTU BAABWE BAWOZESEBWE\nHadijah Lukyamuzi, mukyala wa Bashir Mukungu agamba nti, “Ab’ekitongole kya Flying Squad bajja mu maka gange nga March 8, 2018 nga tukyebase nga baali ne Wasswa gwe tumanyi ku kyalo ne bantegeeza nga bwe baali baagala baze.\nYavaayo n’ajja mu ddiiro ne bamutegeeza nga mukama waabwe bwe yali amubatumye, baatandika okwaza ennyumba nti banoonya emmundu ne bayita ne ssentebe w’ekyalo kyokka tebalina kye baazuula.\nBaamussa ku mpingu ne bamussa mu mmotoka ne bamutwala ku poliisi e Katwe gy’ali kati. Bwe nagenda okumulaba essimu yange ne baginziggyako ne bamala nayo wiiki bbiri nnamba nga bagamba nti balina obujulizi bwe baali baagala okuggyamu”.\nBabatulugun ya Hadija Lukyamuzi yagambye nti ku Mmande ya wiiki eno bamuggya ku poliisi e Katwe ne bamutwala e Kabowa nga balina ekifo gye baasooka okumutulugunyiza kubanga ali mu mbeera mbi nga takyasobola wadde okutambula.\nYagambye nti baamutegeezezza nga bw’ali omu ku batta abaserikale abaali bakuuma ssente za kkampuni y’emigaati eya Denovo ku Kaleerwe omwaka oguwe\nMu kiseera ekyo Mukungu yali yaakava mu kkomera e Luzira ku misango gy’obubbi. Yategeezezza nti okuva bwe yakwatibwa ziweze wiiki ssatu kyokka tebannaba kumuggyako sita\ntimenti n’agamba nti bwe baba balina omusango batwalibwe mu kkooti bavunaanibwe. Mukungu eyabadde tasobola kutambula nga basibe banne bamukwatiridde ku poliisi y’e Kabowa, yagambye nti emisango egimuvunaanwa tagimanyiiko n’asaba atwalibwe mu kkooti bw’aba alina omusango.\nAte Zam Nakabuubi mukyala wa Abbey Muwonge ow’e Kyengera yagambye nti, bba musuubuzi wa birime n’engoye ng’abitunda e Burundi ne Sudan. Baamusookeza ku poliisi y’e Katwe gye baamuggya ne bamutwala e Makindye gy’akuumirwa.\nAbaserikale abaali bakolera ku poliisi y’e Mutundwe okwali; Moses Kalungi ne Hassan Mubiru, baali bakuuma ne battibwa mu bukambwe ne ddereeva wa kkampuni Kasirye Ssengonzi. Baasooka kukuhhaana ssente okuva e Kabojja, Nateete ne bamalira ku Kalerwe gye baasanga abatemu abaabatta.\nOmugenzi Mubiru eyali asigadde mu mmotoka ng’akuuma ssente ezaalimu ze baali bakuhhaanyizza mu maduuka ag’enjawulo, olwawulira amasasi kwe kufuluma amagemage munne Kalungi nga tamulaba ate ng’awulira amasasi munda gaavuga, naye kwe kukuba amasasi mu bbanga.\nOno naye abazigu abaali beebulungudde ekifo kyonna baamukuba amasasi agaamuttirawo ng’agezaako okufuluma emmotoka, ddereeva wa mmotoka Kasirye Ssengonzi, naye baamukuba amasasi agaamuttirawo, nebakuliita ne ssente zonna ezaalimu n’emmundu.\nAtwala poliisi y’e Kabowa, Mukungu gy’akuumirwa, Abdu Nasser Hidujah yagambye nti, Mukungu teyatulugunyiziddwa nga mukyala we bw’agamba.\nYagambye nti okuleeta Mukungu ku poliisi e Kabowa baayagadde kubaawula, bakuumirwe mu buduukulu obw’enjawulo ag’enjawulo baleme kuwahhana magezi ku ngeri gye bayinza okwewozaako.\nAb'omu Ndeeba balaajanidde KCCA ku kasasiro: "Mmwe mutusibyeko ekivundu'\nOmugga Nabajjuzi gubooze ne gusalako amakubo gonna agayingira disitulikiti y'e Sembabule\nAbalangira baanukudde Katikkiro\nMmengo ettukizza okubanja ssente za Muteesa House\nKabaka akambuwadde ku Masiro n'awa ebiragiro ebikambwe\nMunnayuganda abadde amansa ...\n“Bannayuganda abasukka mu 20 be baakafa Corona e South Africa okuli; Caroline Nantongo abadde amanyiddwa nga Hajjati...\nGav't etumizza ekyuma ekyey...\nGAVUMENTI etumizza ekyuma ekifulumya kemiko ezeeyambisibwa mu kukebera obulwadde bwa Corona n’endwadde endala....\nMabirizi attunse ne Ssaabaw...\nMUNNAMATEEKA Male Mabiriizi asabye kkooti ya East Africa ezzeewo ekkomo ku myaka gya pulezidenti kubanga palamenti...\nKabaka tebagenda kumukongoj...\nKABAKA Mutebi II si wakukongojjebwa ng’Obuganda bukuza amatikkira ge ag’omulundi ogwa 27 olw’okutya okusasanya...\nOw'emifumbi eyagobeddwa mu ...\nOMUZANNYI w’emifumbi Geoffrey Lubega eyagobeddwa mu nyumba olw’okulemererwa okusasula ensimbi z’obupangisa adduukiriddwa....


Genesis 15 NRT - Olubereberye 15 LCB | Biblica América Latina\nGenesis 15 NRT - Olubereberye 15 LCB\n1Ebyo nga biwedde, ekigambo kya Mukama ne kijjira Ibulaamu mu kwolesebwa nti,\n2 Naye Ibulaamu n’addamu nti, “Kiki ky’olimpa Ayi Mukama Katonda, kubanga sirina mwana, n’omusika w’ennyumba yange ye Eryeza ow’omu Ddamasiko?” 3 Ibulaamu ne yeeyongera n’agamba nti, “Laba tompadde mwana; omuddu eyazaalibwa mu nnyumba yange ye musika wange.”\n4 Laba ekigambo kya Mukama ne kimujjira nti, “Omusajja oyo tagenda kuba musika wo; mutabani wo, y’aliba omusika wo.” 5 N’amufulumya ebweru n’amugamba nti, “Tunuulira eggulu, obale emunyeenye, obanga osobola okuzibala.” Awo n’amugamba nti, “N’ezzadde lyo bwe liriba bwe lityo.”\n6 Ibulaamu n’akkiriza Mukama, n’akimubalira okuba obutuukirivu. 7 N’amugamba nti, “Nze Mukama eyakuggya mu Uli ensi ey’Abakaludaaya, nkuwe ensi eno ebeere yiyo.” 8 Ibulaamu n’addamu nti, “Ayi Mukama nnaamanya ntya nti eriba yange?” 9 Mukama n’amuddamu nti, “Ndeetera ennyana eyaakamala emyaka esatu, embuzi ey’emyaka esatu, endiga ensajja ey’emyaka esatu, kaamukuukulu n’ejjiba.”\n10 Ibulaamu n’abireeta byonna n’abisalamu wakati n’ateeka buli kitundu kungulu ku kinnaakyo, naye ebinyonyi byo teyabisalamu bitundu nga biri. 11 Ensega bwe zajja okubirya, Ibulaamu n’azigoba.\n12 Enjuba yali egwa, Ibulaamu ne yeebaka otulo tungi; era laba, ekizikiza ekingi eky’amaanyi ne kimubuutikira. 13 Awo Mukama n’agamba Ibulaamu nti, “Manyira ddala nti ezzadde lyo baliba batambuze mu nsi eteri yaabwe, era baliba baddu eyo, balibonyaabonyezebwa eyo okumala emyaka ebikumi bina. 14 Naye ndibonereza eggwanga lye balikolera n’oluvannyuma balivaayo n’obugagga bungi. 15 Naye ggwe oligenda mirembe eri bajjajjaabo; oliziikibwa ng’owangaalidde ddala nnyo. 16 Era balikomawo wano mu mulembe ogwokuna; kubanga obutali butuukirivu bw’Omwamoli tebunnayitirira.”\n17 Enjuba bwe yagwa ng’ekizikiza kikutte, laba, ensuwa eyaka omuliro era enyooka omukka n’ekimulisa ne biyita wakati w’ebitundu bino. 18 Ku lunaku olwo Mukama n’akola endagaano ne Ibulaamu ng’agamba nti, “Ezadde lyo ndiwa ensi eno, okuva ku mugga ogw’e Misiri okutuuka ku mugga omunene, omugga Fulaati: 19 Omukeeni, n’Omukenizi, n’Omukadumoni, 20 n’Omukiiti, n’Omuperizi, n’Abaleefa, 21 n’Omwamoli, n’Omukanani, n’Omugirugaasi n’Omuyebusi, mbagabula mu mukono gwo.”


Bukedde Online - Ebyapa bya Owino: Abasuubuzi balwanye olutalo lwa myaka 4 okubifuna\nKiki ekiraludde abakazi okufuuka abatemu?\nGaba: Ku RCC Kabanda n''abakulira BMU, ani...\nAdded 25th September 2014\nKYADDAAKI Abasuubuzi b’omu katale ka St. Balikuddembe bafunye ebyapa byonna eby’ettaka okuli akatale kaabwe ke bagenda okwezimbira okukatuusa ku mutindo gw’ensi yonna.\nWabula ebyapa bino (ekya Plot M34, Poloti 20-22 ne Plot 24) abasuubuzi bano abeegattira mu kibiina ki SSLOA (Space, Stalls and Lockers’ Association) kyenkana babiggye mu mannyo ga Mpisi olw’olutalo lwe balwanye okumala emyaka ena be ddu nga bazuuzumba ne KCCA ebadde yabigaanira.\nOlutalo olw’okuggya ku KCCA ebyapa by’akatale kano edda akaayitibwanga Owino, balulwanidde ku buli mutendera era buli awali obuyinza batuuseewo; ewa Pulezidenti Museveni, ewa Kaliisoliiso wa Gavumenti (IGG), ewa Katikkiro wa Uganda ne mu Palamenti, kyokka ng’aba KCCA bakyeremye okutuuka ensonga lwe zaasibidde mu kkooti, abalamuzi ba mirundi ng’ena ne bawa KCCA ebiragiro okuwa abasuubuzi ebyapa.\nKkooti yalagidde Kaminsona avunaanyizuibwa ku kuwandiisa ebyapa mu Minisitule y’Ebyettaka okukolera ab’akatale ka St. Balikuddembe ebyapa ebyenjawulo (special) era bye baafunye.\nEno y’ensonga lwaki nnamba z’ebyapa aba St. Balikuddembe bye baasooka okusasulira nga bafuna liizi okuli; Plot 24B, 24C, M582, M584, M585 ne M853 zaawukana ku byapa bye baafunye okuva mu Minisitule y’Ebyettaka kuba bibadde ebyapa bisatu byokka; Plot M34, 20-22 ne 24 wabula ng’obunene bw’ettaka busigadde bwe bumu.\nOLUTALO LWATANDIKA mu 2009\nOlutalo lw’okufuna obwannanyini ku katale, abasuubuzi baalutandika mu January 2009, Pulezidenti bwe yawandiika ng’alagira Minisita wa Gavumenti ez’Ebitundu okubawa liizi ku ttaka lya Owino.\nEnteeseganya zaatwala omwaka omulala mulamba okutuusa nga February 3, 2010, akakiiko akagaba kontulakiti mu KCC (mu biseera ebyo nga tennafuuka KCCA) bwe kakkiriza aba Owino okufuna liizi.\nEnkeera nga February 4, 2010, Meeya wa Kampala ebiseera ebyo, Nasser Sebaggala n’awandiikira aba SSLOA ng’abatageeza nti Liizi ebaweereddwa.\nKCC yasalira abasuubizi obuwumbi 4 eza liizi n’endala obukadde 200 eza busuulu obwa buli mwaka era abasuubuzi nga bayita mu kibiina kyabwe ekya SSLOA baddukira mu bbanka ya DFCU ne beewola ssente ezo ne bazisasula mu KCC ne baweebwa ne lisiiti.\nSsente ezo zaasasulwa mu bitundu bibiri (2) ng’ezaasooka obuwumbi buna) aba SSLOA baazisasula March 4, 2010 ate endala obukadde 200 zaasasulwa nga March 29, 2010.\nNga basasudde, baalindirira KCC okubakwasa ebyapa nga buteerere, ebyali eby’obulungi ne bifuuka bya kwereega wakati w’abakulembeze ba SSLOA n’aba KCCA abadda mu bigere by’aba KCC.\nDayirekita wa KCCA, Jennifer Musisi yatuuka n’okuyitibwa mu Palamenti okunnyonnyola ekimugaanyi okuwa abasuubuzi ebyapa byabwe n’ategeeza ababaka nti obukulembeze bwa St. Balikuddembe bulimu ebiwayi n’enkaayana, ye tamanyi kiwayi kituufu ky’alina okukwasa ebyapa by’akatale.\nEbiwayi Musisi bye yali ayogerako ye; St. Balikuddembe (Owino Market) Produce Traders & Vendors Cooperative Society Ltd ekikulirwa JB Kivumbi n’ekibiina ekiyitibwa ‘Bamufuna Mpola’ ekikulirwa Andrew Ssozi nga babbinkana n’ekya SSLOA ekikulirwa Godfrey Kayongo Nkajja.\nEkiwayi kya Kivumbi kyatuuka n’okutwala aba SSLOA ne KCC mu kkooti mu 2001 kkooti n’egezaako okubatabaganya ne bigaana okutuusa, omusango lwe gwatandika okuwulirwa, mu July 2011. Mu nsala ye gye yawa mu August 2011, Omulamuzi Joseph Mulangira yagoba omusango ekiwayi kya Kivumbi gwe kyawawaabira aba SSLOA ne KCCA, omulamuzi n’alagira Kivumbi okusasula aba SSLOA.\nNga Kivumbi ameggeddwa, obwanga, aba Kayongo baabwolekeza KCCA nga baluubirira okugiggyako ebyapa by’akatale, basobole okutandika ku pulojeketi ey’okukazimba katuuke ku mutindo gw’ensi yonna.\nPulojeketi eno ya bukadde bwa doola 110 (eza Uganda obuwumbi 275) ng’akatale kano kasuubirwa okubeera ka myaliiro 13 nga katudde ku ttaka lya yiika nga 8.\nMu kwahhanga KCCA, aba SSLOA baali baluubirira ebintu bibiri; eky’okuggya ku KCCA ebyapa by’akatale n’okuwakanya ekiragiro KCCA kye yawa aba SSLOA mu February 2012 ng’ebagaana okusolooza empooza kubanga ssente ze baali basolooza okuva mu 2010 babadde tebazituusa mu KCCA.\nGavt ekakasizza ebyapa bituufu\nOmwogezi wa Minisitule ey’Ebyettaka, Henry Irumba yategeezezza Bukedde nti ebyapa bya St. Balikuddembe bye baawadde eba SSLOA bituufu okuggyako nga kkooti ebisazizzaamu.\nWabaddewo okutya mu bamu ku basuubuzi nga bagamba nti ebyapa Kayongo ne banne bye baafunye bifu kuba omusango gukyali mu kkooti. Irumba yagambye nti bo mu kufulumya ebyapa ebyo baali bagoberera kiragiro kya kkooti.\nPOLOTI 24 yaffe - KCCA\nWabula omwogezi wa KCCA, Peter Kauju yategeezezza nti omusnago gukyali mu kkooti kubanga baajulira nga bawakanya ensala y’Omulamuzi Mulangira era okujulira kwabwe kwa kuwulirwa nga December 1, 2014.\nKauju yagambye nti kye bawulira nga KCCA kwe kuba nga waliwo ebyapa bibiri ebyaweereddwa aba SSLOA kyokka n’atangaaza nti ekyapa ekyokusatu ekya Plot 25 kya KCCA era eryo ttaka lya KCCA sso si Kampala Land Board.\n'Abaamasomero g'obwannannyini mufeeyo ku mutindo gw'ebyenjigiriza'\nBatongozza enkola y'ebyempuliziganya mu masomero


Bukedde Online - Ow'enzaalo omukaaga akoze akaddannyumane bamuttira mu loogi\nLeero mazaalibwa ga Jose Roberto Gama De Olivieira amanyiddwa...\nOmwawule akoze siteetimenti ekontana n’ebya poliisi\nPoliisi tennafuna lukusa kubuusa nnyonyi...\nAni agenda okusikira Zidane mu Real Madrid?...\nCHRISTINE Namutebi 52, omukazi ow'enzaalo omukaaga yakedde mu matulutulu kubuuka mu buliri n'abulekamu bba Henry Lubwama n’agenda n’omusajja gwe yasooka okuganza mu loogi ne beesanyusa n'oluvannyuma n'amuttirawo!\nKabuleeta ne Namutebi gwe yaddidde ate n'amutta.\nNamutebi abadde amanyiddwa ennyo mu kusuubula ebirime mu katale k’e Kibuye, yattiddwa mu bukambwe n’aleka basuubuzi banne ne bba mu kiyongobero.\nKigambibwa nti Namutebi abadde acanga abasajja bana, ng'ababiri abalinamu abaana bonna omugatte abali omukaaga ate ng'abasajja ababiri okuli n’eyamusse babadde tebamulinaamu mwana yenna.\nOkusinziira ku booluganda lw'omugenzi, Namutebi yasooka kubeera ne Sekiziyivu omutuuze w’e Kasanje ne baawukana ng’amuzaddemu abaana babiri. Oluvannyuma yafumbirwa omusajja omulala Meddi Kalule omutuuze w’e Bukuya.\nKalule yamuzaalamu abaana bana naye n'amusuulawo n'adda ewa David Kabuleeta, amanyiddwa nga 'Ssaalongo Mutooro'.\nOkufuna Kabuleeta yasooka kumwetikkira migugu gy’ebintu bye yaleetanga mu katale k’e Kibuye n’oluvannyuma n’amutongoza ekyaleka basuubuzi banne nga bamunyeenyeza mutwe.\nRegina Nattabi, omu ku booluganda lwa Namutebi yategeezezza nti, omugenzi yamala emyaka esatu ne Kabuleeta ne baawukana n'afuna omusajja omulala Henry Lubwama.\nFred Sennyonjo, nga naye waaluganda lwa Namutebi yategeezezza nti, nga yaakafuna Lubwama, omutuuze w’e Jjeza, mu disitulikiti y’e Mityana, Kabuleeta, yatandika olutalo n’okukubira Namutebi essimu ng'amutiisatiisa okumusasula singa takkiriza kuding'ana.\nAkasenge ka loogi mwe battidde Namutebi.\n“Lumu yamulumba ewa Lubwama, enju n'agiteekera omuliro Katonda n’abataasa kyokka n'addamu okukukuta n’omutemu", Ssenyonjo bwe yategeezezza.\nLubwama agamba nti mukazi we yamulese yeebase nti, agenda mu katale e Kibuye kyokka oluvannyuma yakitegedde nti, waliwo omusajja eyamukimye okuva w’akolera n’agenda naye ku ssaawa 4:00 ez’oku makya n'atuuka olweggulo nga takomawo.\n“Okuva ku Lwokusatu okutuuka ku Lwomukaaga, tubadde tumunoonya ate ng'essimu ye bwe tugikubako, teyitamu amaanyi ne gatuggwaamu", Lubwama bwe yategeezezza.\nYagasseeko nti, baabadde bakyanoonya, ne wabaawo abaabategeezezza nti waliwo omuntu eyabadde afumitiddwa ekiso mu lubuto, obulago n’embugo, ng’obukazi busaliddwaako, eyazuuliddwa munda mu kasenge ka loogi ya INNLAND esangibwa e Kibuye.\nBaagenze mu ggwanika e Mulago ne bakebera omulambo nga gwe gwa Namutebi. Okunoonyereza okwakoleddwa kulaga nti, yasoose kunyumya naye kaboozi oluvannyuma n'amusogga ekiso mu bulago n'ebirala ebyaddiridde.\nAbooluganda bagguddewo omusango gw’obutemi ku poliisi y’e Katwe, ku fayiro nnamba CRB: 043/2018.\nPOLIISI EKUTTE ABA LOOGI\nPoliisi yakutte abakola ku loogi ya INNLAND, okwabadde omuvubuka Emma ne Juliet, babayambeko mu kunoonyereza.\nYe omuvubuka Emma yetegeezezza nti engeri Namutebi ne Kabuleeta gye baali beeyisaamu nga kiraga omukwano gubasaza mu kabu.\n“Baayingira mu loogi ku ssaawa 4:00 ne bagamba nti, bagenda kumalamu essaawa bbiri zokka. Oluvannyuma omusajja yafuluma nti agenda kuleeta byakulya kyokka yasooka kumbuuza oba nnali mmulabyeko ne mmugamba nti, nedda, n’agenda", Emma bwe\nLeero mazaalibwa ga Jose Roberto Gama De Olivieira amanyiddwa nga Bebeto eyali emmunyenye ya Brazil\nLeero mazaalibwa ga Jose Roberto...\nOmwawule akoze siteetimenti ekontana...\nREV. Isaac Mwesigwa bwe yaggyiddwa e Soroti yatwaliddwa butereevu ku kitebe kya poliisi e Naggulu mu Kampala n’akola...


Bukedde Online - Odinga atadde Kenya ku bunkenke\nUhuru Kenyatta avuganya ne Odinga (ku ddyo).\nRAILA Odinga abadde avuganya Uhuru Kenyatta mu kulonda okubadde okw’okuddamu e Kenya avudde mu lwokaano n’ateeka Kenya mu kattu. Buli muntu yeebuuza ekiddako kubanga akalulu kabadde kabuzaayo wiiki bbiri zokka kakubwe, ate nga mu lwokaano balimu babiri bokka ne munne Uhuru Kenyatta.\nAkalulu kabadde kaakuddibwamu nga 26 omwezi guno, kyokka okuzira kwa Odinga kuleeseewo ebibuuzo ku kinaabeerawo ku lunaku olwo. Akalulu akaasooka kaakubwa nga August 8, 2017 kyokka Kkooti ey’oku Ntikko ekulirwa Ssaabalamuzi David Maraga ne basazaamu obuwanguzi obwo era ne balagira akalulu kaddibwemu mu nnaku 60 zokka. Odinga yamatiza kkooti ng’alaga obubbi obwali mu kalulu akaasooka naddala mu byuma bikalimagezi ebyakozesebwa mu kugatta obululu era n’amatiza abalamuzi 4 ku 6 ne basalawo kaddibwemu.\nBuli muntu e Kenya omutima gumwewanise olw’ekiddirira nga kati olwokaano lw’okukaddamu lusigaddemu Kenyatta yekka kyokka Ssemateeka terina kirambulukufu ky’eyogera ku nsonga eyo.\nOdinga eyalangiridde okuva mu lwokaano luno eggulo, yategeezezza nti akizudde ng’akakiiko k’ebyokulonda tekalina nkyukakyuka ze kakoze mu byonna bye yasaba okukagogola n’agamba nti okulonda tekugenda kubeera kwa bwenkanya. Yalagidde abawagizi be okwekalakaasa leero ku LwokusatuRAILA Odinga abadde avuganya Uhuru Kenyatta mu kulonda okubadde okw’okuddamu e Kenya avudde mu lwokaano n’ateeka Kenya mu kattu.\nBuli muntu yeebuuza ekiddako kubanga akalulu kabadde kabuzaayo wiiki bbiri zokka kakubwe, ate nga mu lwokaano balimu babiri bokka ne munne Uhuru Kenyatta. Akalulu kabadde kaakuddibwamu nga 26 omwezi guno, kyokka okuzira kwa Odinga kuleeseewo ebibuuzo ku kinaabeerawo ku lunaku olwo.\nAkalulu akaasooka kaakubwa nga August 8, 2017 kyokka Kkooti ey’oku Ntikko ekulirwa Ssaabalamuzi David Maraga ne basazaamu obuwanguzi obwo era ne balagira akalulu kaddibwemu mu nnaku 60 zokka.\nOdinga yamatiza kkooti ng’alaga obubbi obwali mu kalulu akaasooka naddala mu byuma bikalimagezi ebyakozesebwa mu kugatta obululu era n’amatiza abalamuzi 4 ku 6 ne basalawo kaddibwemu. Buli muntu e Kenya omutima gumwewanise olw’ekiddirira nga kati olwokaano lw’okukaddamu lusigaddemu Kenyatta yekka kyokka Ssemateeka terina kirambulukufu ky’eyogera ku nsonga eyo.\nOdinga eyalangiridde okuva mu lwokaano luno eggulo, yategeezezza nti akizudde ng’akakiiko k’ebyokulonda tekalina nkyukakyuka ze kakoze mu byonna bye yasaba okukagogola n’agamba nti okulonda tekugenda kubeera kwa bwenkanya. Yalagidde abawagizi be okwekalakaasa leero ku Lwokusatu nga bayimba ekintu kimu nti; “Bwe watabeera nkyukakyuka mu kakiiko ka byakulonda, okulonda tekuddibwamu”. Kenyatta yasinga Odinga obululu 1,400,000.\nKu lw’obulungi bw’ensi yonna, obw’amawanga agatuliraanye n’obulungi bwa Bannakenya bannange, nsazeewo okuva mu lwokaano luno olutali lwa mazima okutuusa ng’akakiiko keetereezezza. Yagasseeko nti okuvaamu kwe ayagala kuwe akakiiko obudde keetereeze kyokka tekimanyiddwa oba nga kagenda kubukozesa okwetereeza oba kagenda kulangirira Kenyatta oba kagenda kwongezaayo okulonda oba okutegeka okulonda okupya nga kayita abantu abalala abaagala okuvuganya. Odinga n’abamuwagira baagala akakiiko kasattululwe era ssentebe waako Wafula Chebukati ne banne bagobwe, ebifo biweebwe abantu abalala.\nOludda lwa Odinga lubadde lwemulugunya ne ku ffujjo era ennaku bbiri emabega, emmotoka yatomedde abawagizi baabwe abaabadde bayisa ebivvulu kyokka eyabadde agivuga bwe yagivuddemu n’akuba amasasi mu bbanga era n’adda mu baserikale ba poliisi n’abulira omwo.\nOmwezi oguwedde, omuwaabi wa Gavumenti ya Kenya, Keriako Tobiko yasaba poliisi n’ebitongole ebirwanyisa enguzi, okunoonyereza oba waaliwo emivuyo omuli n’egyokukwata mu bululu mu kulonda okwasooka. Yagamba nti waliwo abakungu okuva mu kibiina ekiwakanya Gavumenti abaatigiinya kompyuta z’akakiiko k’ebyokulonda.\nNnyina w'omwana agambibwa okusobezebwako Bp. Makumbi alumirizza Poliisi okukyusa obujulizi\nEyawaayiriza Bp. Makumbi okumusobyako poliisi y'e Kajjansi emukutte n'emuggalira


Bukedde Online - Katanga alimu kaabuyonjo 6 zokka !\nLoodi Meeya alonze Nakuya owa NRM okuba omuyambi...\nMeeya Lukwago ayise olukiiko olusooka leero...\nEMBEERA y’obuyonjo mu Katanga e Wandegeya yeeyongera kusajjuka buli olukya olw’emidumu gya kazambi egyabika buli kiseera.\nKansala w’e Wandegeya Ssaalongo Badru Lubwama bwe yabadde atongoza kampeyini y’okugogola emyala mu Kimwanyi zooni mu Katanga e Wandegeya gye buvuddeko. Wano ng’agogola ogumu ku myala oguli ku nju.\nEmpitambi ekulukutira mu batuuze, emyala egizibikira olwa kasasiro asuulibwamu, kaabuyonjo ez’olukale tezimala ekivuddeko abatuuze okweyamba mu buveera, ne kiteeka obulamu bwabwe mu katyabaga.\nAkatundu akayitibwa Katanga kasangibwa mu muluka gw'e Wandegeya mu kikko ekyawula eddwaaliro ly'e Mulago n'oluguudo lwa Nkinzi nga kalimu zooni ssatu okuli; Soweto, Kimwanyi ne Busia. Kalimu abantu abakunukkiriza mu 20,000.\nSarah Nsangi, amyuka ssentebe wa Kimwanyi Zooni agamba nti okusomoozebwa kwe basanga ye kasasiro alwawo okutwalibwa ebimotoka bya KCCA olwo abatuuze ne bamuyiwa mu myala ne gizibikira, amazzi ne gatatambula bulungi ekivaako omusujja gw'ensiri ogutawaanya abatuuze.\nNsangi agamba nti amaka g'abatuuze agasinga gasulamu abantu bangi kyokka nga tebalina butimba bwa nsiri kubanga Gavumenti bwe yabagabira bwakaddiwa dda ate tebalina busobozi bwegulira butimba.\nAvunaanyizibwa ku by’obuyonjo mu kitundu kino, Francis Tumusiime agamba nti emidumu gya kazambi gyabika buli kiseera empitambi n’ekulukutira mu batuuze ekyongedde obulwadde obuva mu bucaafu okutawaanya abatuuze nga tebalina busobozi bwejjanjabisa.\nOmukazi bwe yabadde ategeka emitwe gy’embuzi okugifumbira abantu.\n“Ekizibu ekirala kye tulina kya kaabuyonjo z’olukale ntono nnyo bw’ozigeraageranya n’omuwendo gw’abatuuze.\nAbantu batindigga eηηendo okutuuka ku kaabuyonjo ate nga nazo zaakusasulira. Ekiro tebatawaana kutindigga okutuuka ku kaabuyonjo olwo ne beeyamba mu bulobo ne bayiwa mu myala,” Tumusiime bwe yategeezezza.\nOmutuuze omulala Milly Namubiru yagambye nti KCCA ekoze kinene okwongera obucaafu kubanga ebimotoka byayo birwawo okutwala kasasiro ng’ate abatuuze tebalina bifo mwe bamukuumira kumala bbanga ddene.\nBangi bamukuηηaanyiza ku mbalaza za mayumba ate nga kwe bafumbira n’emmere. Namubiru agamba nti newankubadde kasasiro bamukuumira mu bukutiya nga bwe balindirira mmottoka za kasasiro okumutwala nti naye mu kiseera ky'enkuba batendewalirwa ne bamuyiwa mu mwala kubanga bw’atonnyamu amazzi afuuka ekizibu n'atandika okuwunya n'okuvaamu amazzi amacaafu.\n"Teebereza abantu abasinga obungi bapangisa mizigo nga ku kabalaza kw’afumbira kw’ateeka ekikutiya kya kasasiro, kw’ayoleza amasowaani, n’engoye ate nga tetusobola kukuuma kkutiya za kasasiro zino obutatonnyaamu nkuba," Namubiru bwe yategeezezza.\nSsentebe wa Kimwanyi zooni, Hassan Wasswa Ssempala agamba nti kituufu omusujja gw'ensiri n’obulwadde obuva ku bucaafu bungi mu kitundu nti naye abatuuze bettanira bulwaliro bwa bwannanyini obuli mu kitundu kubanga tebalina malwaliro ga Gavumenti.\nSsempala agamba nti balina okusomoozebwa kwa maanyi ku Katanga okugeza emmotoka za kasasiro ezirwawo okumutwala okuva mu batuuze kye yagambye nti kye kisinze okusajjula embeera.\nEzimu ku nnyumba eziri mu Katanga.\nWabula yagambye nti KCCA ebayambyeko okugogola omwala omunene oguyita mu kitundu ng’amazzi tegakyayanjaalira nnyo mu mayumba g’abatuuze.\nSsempala agamba nti batera okufuna abasawo okuva mu ddwaaliro ly'e Mulago, e Mengo n’abalotale abagenda ku bitundu ne bakebera n’okujjanjabira abatuuze ku bwereere nti kyokka era waliwo n’abagaana okufuna obujjanjabi obw’obwereere.\nOmu ku basawo mu bulwaliro mu kitundu, Alisia Kanobe agamba nti abalwadde b’asinga okufuna ba musujja gwa mu byenda nga guva mu kunywa mazzi majama, ab’omusujja gw’ensiri be baddirira n’abalina obulwadde bw’ekikaba.\n“Omusujja gw'ensiri ddoozi esookerwako ey'empeke ya 6,000/-, ey'empiso ya 20,000/- ate ey'eccupa ya 50,000/- kyokka abantu abasinga bakaluubirirwa n'okusasula doozi ya 6,000/- ne tubajjanjabira ku bbanja okutaasa obulamu bwabwe," Kanobe bwe yategeezezza.\nKansala omulonde ku munisipaali y'e Kawempe Ssaalongo Badru Lubwama agamba nti essira alitadde ku kugogola obwala obutono obuyiwa ku munene kubanga bwe businga okubeera obw'omutawaana n'agamba nti abavubuka ababugogola amalirizza okubagulira ebikozesebwa.\nLubwama yagambye nti KCCA ebakwasizaako ku mwala omunene ng'abakozi baayo bagusimye n'okuguyoolamu kasasiro.\nEbyalo bisatu (3) ebirimu abantu abasukka mu 20,000 okusinziira ku ssentebe wa LC 2 Wasswa Ntogo, balina kaabuyonjo z'olukale mukaaga zokka, balina oluzzi lw'omudumu lumu lwe basimbira ennyiriri okusena amazzi kubanga abasinga tebalina busobozi bugula kidomola kya 100/-.\nKaabuyonjo bazisasulira 100/- buli agendayo, okufuka kwa bwereere okunaaba basasula 200/-.\nOlw’omugotteko oguli mu kitundu kino bannannyini mayumba we basima kaabuyonjo tebalinaawo.


Bukedde Online - Omukazi anfuukidde ekizibu\nOmukazi anfuukidde ekizibu\nSsenga nfune omulala?\nNDI ku bunkenke kuba obulamu bwange buli mu katyabaga olw’omukazi gwe nakwana okunfuukira ezzike.\nYansibisa mu kkomera ne nfunirayo ebizibu ebyantwaza mu ddwaaliro era wadde twayawukana ayagala kutwala nnyumba yange n’emmotoka.\nNze Sadiki Zziwa, 49, nga mbeera Lugala - Masanafu okumpi n’e Kampala. Okukwana mwana muwala ono, namusanga n’abaana be era ne nzikiriza okubeera nabo kuba nange nalinayo abange babiri. Guno gwali mwaka 2015.\nNga wayise ebbanga, twafuna obutakkaanya era nga simuzaddemu mwana kuba olubuto lwange lwali lwa myezi musanvu n’aluggyamu.\nOkumukwana, yali yaakava ew’omusajja omulala kyokka waliwo n’omulala amulondoola gwe nnali simanyi nga namutegeera oluvannyuma ne mukubira essimu n’antiisatiisa n’okunnangira okumubbira omukazi.\nEwange yabeerangayo ennaku mbale ng’endala agamba nti agenze waabwe naye ng’alabika abeera wa basajja. Nagezaako okumugoba n’agezaako okwetta era ensonga nazitegeeza taata we ne ssenga we.\nWabula olumu mba ηηenze mu kyalo nasanga asibye ebintu byange ng’agenze. Naloopa omusango ku poliisi e Lugala ku fayiro nnamba SD: 08/01/2/2016 ogw’okunziba.\nOmukazi twamunoonya ne tumuggya e Lugala kyokka ate poliisi mu kifo ky’okumusiba baakwatamu nze ne banzigulako omusango gw’okutulugunya omukazi.\nBantwala ku poliisi ya Old Kampala era mba ndi mu kaduukulu abasibe ne bankolako effujjo kyokka ne babuzaabuza obujulizi.\nBino byaliwo mu Febuary, 2016. Tebampa mukisa kwewozaako okuggyako okutwalibwa mu kkooti ku Mwanga 11 ne mperennemba n’omusango okutuusa omulamuzi Allan Nyakaana bwe yagugoba nga 7/11/2016.\nOmulamuzi eyasooka mu musango erinnya lye sikyajjukira (atali Nyakaana) bwe namunnyonnyola embeera gye nalimu nanzikiriza okweyimirirwa ne jjanjabise.\nNagenda e Mulago gye banzijanjabira era omukazi yereetanga okunongoosa eno nga bw’ansaba musonyiwe okutuusa bwe bansiibula.\nOluvannyuma nagenda mu kitongole kya poliisi ekikwasisa empisa okunnyamba okuyigga abaserikale bensuubira nti bali mu lukwe lw’okundabya ennaku era ng’omusango guli ku fayiro PSU/ KMP/GEF/236/2016 era nkyagenda mu maaso n’okuyigga abantulugunya.\nEbyo bibadde bikyali bityo mukazi wange bwe twafuna obutakkaanya wadde awaka yavaayo, akyanemmedeko nti ayagala nnyumba yange n’emmotoka nti kuba nabigula ku lulwe. Kati agenda agamba nti namuyiira asidi.\nBannange simanyi kyakukola era njagala asobola okunyamba ampe ku magezi kuba obulamu bwange buli mu matigga.\nYintanenti ekyusizza omuzannyo gwa beetingi ensangi zino\nOkukyalira ensiko kye ki?\n'Munkube kasita nammwe muzadde abaana abalenzi'\nEyanyiga Lukwago awabi azzeemu okumukwata


Bukedde Online - Kagulu: Olusozi lw'emisambwa olugambibwa okuwa Abasoga emikisa\nKagulu: Olusozi lw'emisambwa olugambibwa okuwa Abasoga emikisa\n'Ebintu 10 Allah by'alagira abakazi okukola mu bufumbo'\nBaani abali emabega w'okwawula mu kkanisa ...\nAdded 24th April 2014\nNGA May 11 2013, Pulezidenti Museveni yatongozza Olusozi Kagulu, olusangibwa mu ggombolola y’e Kagulu mu disitulikiti y’e Buyende ng’ekimu ku bifo eby’obulambuzi ebikulu mu Busoga. TOM GWEBAYANGA alaze ebyafaayo byalwo.\nAbatuuze abaliraanye olusozi Kagulu baali tebalabangako mukolo ogusitula ne Pulezidenti Museveni okujja okulutongoza okubeera ekimu ku bifo ebyobulamubuzi eby'amaanyi mu ggwangwa.\nKyokka olwa May 11 omwaka oguwedde, oluvannyuma lw'empaka z’okuwalampa olusozi Kagulu, oluliko ffuuti 3,848, lwe baalaba ku Pulezidenti Museveni.\nEmpaka zaawangulwa Lydia Musubika (12) eyali asoma P6 e Miru Primary, eyalinnya n'okukka mu dakiika 15 zokka!.\nAbantu abangi ddala baasigala bagamba nti emisambwa ku lusozi Kagulu gikozesezza amaanyi gaagyo okuyita Pulezidenti, baminisita be okuli ow’ebyobulambuzi, Maria Mutagamba, n’owensonga z’ebweru, Asumani Kiyingi eyalinnya naye n’alemwa okutuuka ku ntikko!\nAbakungu b’ebitongole bangi baalemwa okutuuka ku fuuti 600, era bangi bakira beekatankiranga amazzi nga baabise ng’enjogera bw’eri.\nEyo ye yali entikko y’okutongoza olusozi luno, olumaze ebyeya n’ebisiibo nga lumanyiddwa nti lwa Baswezi (abasamize abatalya byannyanja), wabula we byaggweera nga Gavumenti erututte era kati okululinnyako osooka kusasula!\nMinistule y’ebyobulambuzi yamala dda okukutula ddiiru n’amakampuni n’egakwasa ttenda z’okuddukanya olusozi luno era zaatandise okugula ettaka ku batuuze abaluriraanye okuzimba wooteeri, amaduuka ne ppaaka z’abalambuzi.\nGavumenti era yapangisizza omuyimbi Jose Chameleone, ayimbe ennyimba n’okulutunda mu Bannayuganda n’abagwira, bagendeyo beerabire ku mawano gaalwo.\nSso nga emyaka gyonna Kagulu lubadde lusozi lwabulijjo. Abatuuze babadde bakubako amayinja g’okuzimba amayumba, kutemako miti gy’amanda, ng’abakazi basennyako nku n’Abaswezi nga bakolerako emikolo gy’emisambwa nga bafuuwa emirere n’okweggweera ennyama enjokye n’okunywa enguuli n’amalwa.\nENGERI GYE BYAJJA\nMu December wa 2012, ababaka b’e Busoga nga bakulirwa Sipiika Rebecca Kadaga baakola omwoleso gwa Busoga Tourism Expo e Jinja, n’ekigendererwa ky’okubbula Busoga eyongere okumanyika, Abasoga baganyulwe n’abaana baabwe bafune emirimu.\nAbabaka baazuula nti ng’oggyeeko ebiyiriro by’e Bujagali ebyayonoonebwa nga bakola ebbibiro ly’amasannyalaze e Jinja, Busoga erina ebifo byobulambuzi ebisoba mu 60 kyokka ng’ebimanyiddwa bibalirwa ku ngalo.\nEbimanyiddwa kuliko ekibira Bukaleeba (Mayuge), olusozi Nhenda, ensibuko y’omugga Kiira, Kyando (Bishop Hanninton we yattirwa), amasiro ga Bakyabazinga e Budhumbula (Kamuli) n’e Kaliro.\nEbiyiriro by’e Isimba ne Izanhiro mu Kamuli, n’olusozi Kagulu.\nGavumenti ebadde tennaba kubissaako mulamwa era abaluliraanye babadde balugalabanja.\nLWAKI LUFUUSE ENSONGA?\nSulaimani Kirunda Balyejusa (Budiope East), agamba nti Kagulu lwe lusozi olusinga obuwanvu e Busoga, luliko ffuuti 3,848 ekirubeezaako empewo ennyogoga ennyo ate bw’obeera ku ntikko, olengera mayiro ezisoba mu 200, olusozi Masaba (Elgon) e Bugisu n’ennyanja Kyoga.\nLuliko omusambwa omusajja oguyitibwa Kagulu, oguwerekerwa emirala 40 egikola emirimu egy’enjawulo omuli okukangavvula abatyoboola amateeka ga mukama waagwo Kagulu.\nMu bugwanjuba bwalwo eriyo obusozi obulala 6, Bukolimo, Nakyeere, Mawaale, Kagwese, Mpanga ne Butadewo obumanyiddwa nga ‘bakyala” ba Kagulu.\nAkuuma olusozi Kagulu ye Mmandwa Kagulu Nabiryo (60), emisambwa gwe gyerondera okuva mu kyalo Ndalike mu ggombolola y’e Bugaya ne gimukunguzza nga tamanyi ne gimuleeta ku kitebe kyagyo ekiyitibwa “enkuni,” etesaalimbirwa atali Muswezi.\nEno Abaswezi gye baamusanga ng’alambadde, nga n’ebinyomo bimuwagammidde mu kamwa ne bamukubira eng’oma okumala wiiki nnamba n’adda engulu,era n’atongozebwa okufuuka akulira Abaswezi e Busoga kuba olusozi lwe lwe lusinga obuwanvu.\nKu lusozi kuliko ensulo z’amazzi bbiri, esooka abantu mwe banaabira ebisiraani ne basaba emikisa ate eyookubiri y’enywebwamu emisambwa, kyokka okugituukako kuba kusiitaana kuba eri ku kaserengeto ak’amaanyi, wabula ‘balumiramwoyo’ abatuukayo bagamba nti eriko akaato akaseeyeeya, mbu kalimu n’enkasi.\nEbyewuunyo bya Kagulu\nKoloni Masooma ow’e Buwala mu ggombolola Wankole, kakensa mu kulondoola eby’obuwangwa agamba nti emisambwa okwerondera Nabiryo waali waakayita emyaka egisoba mu 90 bukyanga eyali agisamirira afa.\nOluvannyuma gyamulondera Yowana Sempa (72) ow’e Buwolero mu distulikiti y’e Jinja n’amuzaalamu abaana 5.\nBuli nkomerero ya mwaka tukuza emikolo gy’okugumalako, tukiyita “kyaaka” kwe tusalira enkoko, embuzi n’ente.\nAmazalibwa ga Yesu tugamanyi, yadde nga twawukana ennyambala n’abamadiini abalala, eggoolo tuteeba mw’emu, ey’okusabira abantu, okukkakkanya ku bizibu n’okubawonya ebibaluma.\nSsekukkulu eyaffe etuuka ng’ebulayo ennaku bbiri ey’Abakulisitayo ebeerewo wabula olusooka mu mwaka tulukwatira wamu nabo.\nMu buwangwa, tukkiriza nti mu mwezi gwa December, emisambwa nagyo giba gizingako emirimu ne gigenda mu luwummula nga gyeteekerateekera omwaka omuggya!\nEra buli ntandikwa ya mwaka, tukola pulaani z’okwongera amaanyi mu “ddiini” yaffe ng’okukuuma ebiggwa obutalumbibwa Balokole, okwongera abakkiriza abapya n’okwegatta Gavumenti etumanye.\nEbisolo ebisalibwa biba byeyanzo abantu byebaleeta okw’ebaza okubawa byebaasaba, emisambwa nezizinywamu omusaayi, ffe netulya ennyama.\nBaba b’eyanza obugagga, ezzadde, emikisa, obukulembeze, okufuna emirimu nabaawona ebirwadde by’empewo.\nAmin lwe yasindika amagye okusamirira olusozi Kagulu\nYowana Sempa, bba wa Nabiryo agamba nti edda, waaliwo Omuzungu eyeekanninkirira n’agenda n’enkasi eno wabula teyagituusa kuba mmotoka yafuna akabenje ne yeevulunga emirundi ebiri era baamuggyamu azirise.\n“Baamutegeeza nti enkasi gye yali abba y’evuddeko ebizibu, olwo Abaswezi ne bamutanza enkoko 10, embuzi 7 n’ente bbiri okunyiigulula emisambwa,” Sempa bw’ajjukira.\nSsentebe wa LC1 ow’e Kyeza-Kibira, ekyalo ekiriraanye olusozi luno, Wilber Kategere yategezezza nti oluzzi okuli akaato lulina “ennyindo”, guyite omukwesese ogufulumira mu nnyanja Kyoga, era omuntu bw’abbiramu abbukira mu Kyoga eyeesudde kiromita 10!\nKigambibwa nti mu kusooka, olusozi Kagulu terwaliwo, lwali Teso naye bw’agenda okukya nga lusomose ennyanja Kyoga luwambye sikweya kiromita ttaano era okusinzirira ku byafaayo, abatuuze bonna abaaliwo baasaanawo! Lwetooloddwa ebyalo Naliina, Gabona, Kyeza Kibira ne Mulali.\nEbyafaayo biraga nti ku lusozi luno, Omulangira Omunyoro Mukama Namutukula kwe yatuukira era ekigere kye we ky'alinnya waasigalawo enjola.\nNamutukula ye yazaala abaana 11, abaavaamu Amasaza 11 ag’e Busoga, nga 5 ku go ge gavaamu Kyabazinga.\nKu lusozi Iyingo, olwesudde kiromita 10, Omulangira Mukama we yatuukira n’eryato okuva e Bunyoro, we yalireka era na kati ekitundu kyalyo kiri mu bitoogo by’e Iyingo wabula ku Kagulu kuliko ejjinja eryakula ng’eryato liri, era Abaswezi bwe baba bali mu mikolo gyabwe balyebagajja nga bageegeenya jjajja Namutukula bwe yaseeyeeya ng’ajja.\nMu bukiikaddyo y’eri ekifo eky’emisambwa ekisinga obutukuvu, bakiyita “enkuni” era ky’ekitebe ky’emizimu egisoba mu 40, egiri ku mutwe gwa Mmadwa Kagulu Nabiryo era wano Abaswezi we basaddaakira enkoko, embuzi n’ente buli nkomerero ya mwaka ne beggweera ennyama n’omwenge, wakati mu kufuuwa emirere.\nAmasabo ga Kagulu gasangibwa mu kitundu kya kiromita okuva ku nkuni, era omwo ab'ebizibu ng'abaagala obugagga, emirimu, ezzadde n’obufumbo gye bamusanga.\nEmmanga w’embuga eno eriyo olutobazzi lw’e Kibooyo olutaggwaamu bbumba, abatuuze mwe babumba ensuwa ne bayoola ssente era bakkiriza nti obugumu bw’ebbumba lino buva ku mukoka afubutuka ku lusozi Kagulu.\nKu ntandikwa ya 1971, eyali Pulezidenti wa Uganda, Gen Idi Amin yakozesaako olusozi luno n’assaako omunaala gwa ffuuti 150 okwongera amaanyi mu leediyo Uganda.\nKu ludda lw’ebugwanjuba, Amin yazimbako amadaala agalinnya waggulu ate wansi we wali akayumba omwali jjenereta gaggadde ne “Control Room” omwavanga waya z’amasannyalaze okuyamba omunaala okubaka “sigino” (amayengo) za leediyo.\nWabula olw’okuba oluusi abamagye baagendangayo, ng’Abasoga balowooza nti Amin asindise abajaasi okusamirira Kagulu amukuumire mu ntebe!\nGavumenti ye bwe yagwa,abatuuze babba macule, jjenereta, waya era payipu z’amadaala g’omunaala kw’ekoleramu bikondo bya mbalaza z’amayumba gaabwe!\nOmubaka wa Budiope East, Sulaimani Kiunda Balyejusa agamba nti enkulaakulana etuuse kuba abaliraanye olusozi bajja kuguza abagagga ettaka bazimbe wooteeri, ppaaka n’ebibangirizi ebisanyukirwamu.\nSentebe wa LC3 e Kagulu, David Kiiza agamba nti abasomye baakufuna emirimu ekitundu kikule kuba awali abagenyi tewabula kaliibwa.\nSsentebe wa Kyeza-Kibira LC1,Wilber Kategere, omukolo gw’okutongoza olusozi yagufunamu kuba yategeeza Museveni nti okuva mu 1987 teri ky’aganyuddwa kuba n’ennyumba asula mu ya ssubi n’amuwa obukadde 3.\nJohn Kaako Sentamu, ow’e Naliina agamba nti bangi babadde tebamanyi nti batudde zaabu era yanenyezza n’ababbanga ebyuma nti singa tebaakikola, kino kyalibadde nnyongeza.\nObuzibu bwe tulina kwe kuyooyoota embuga zaffe zituukane n’omulembe kuba ebyobuwangwa bifuuse kyabulambuzi era tusaba nti nga Gavumenti bw’efudde olusozi luno ekyobulambuzi, esseewo ssente tuzimbe embuga zaakaayakane, abalambuzi beeyongere.\nKagulu: Olusozi lw’emisambwa olugambibwa okuwa Abasoga emikisa\n2009 mubeera bayiiya okufuna essanyu mu laavu\nAfiiridde mu nkuba\nBw'otoola Zaka oba otukuza mmaali yo


Bukedde Online - Ssemaka yeddiza amaka abaana ge baamugobamu\nOmubaka Kiyingi addusiddwa mu ddwaaliro e ...\nJOHN Baptist Lubega 85 ow’e Kanyanya mu Munisipaali y’e Kawempe abaana gwe baagoba mu maka ge azzeeyo.\nLubega ( wakati), mukyala we ku ddyo n’omu ku baana be na yakaddaayo mu maka ge e Kanyanya.\nBya Reginah Nalunga ne Moses Lemisa\nOmubaka wa Pulezidenti e Kawempe, Deborah Nabukenya ye yazzizzaayo Lubega ne mukyala we Resty Nassuuna 43 mu maka abaana mwe baamugoba mu April 2016, ng’abadde yapangisa omuzigo e Nsangi gwe baamugobyemu olw’obutasasula.\nYaddukidde ewa Nabukenya eyasituukiddemu ne poliisi ne bazza Lubega mu nnyumba ye ne balabula abaana obutaddamu kutawaanya kitaabwe. Jennifer Nakanwagi, nga y’omu ku baana yagambye nti kitaawe yamuwa ettaka ly’e Kanyanya ffuuti 300 ku 200, okuli n’enju ya kitaabwe.\nKyokka Lubega yakiwakanyizza n’agamba nti ettaka lye yamuwa liri mu Ndeeba. “Siddamu okuwulira nga mutaataaganya kitammwe kuba buli muntu akolerera bukadde bwe”, Nabukenya bwe yategeezezza.\nHalima Namatovu, omu ku baana Yagambye nti kitaabwe yazaala abaana bangi nga n’abamu tabamanyi . Alina ebyobugagga mu Ndeeba, Kitti, e Bagamba mu Kisenyi n’ebitundu ebirala.\nYategeezezza nga baganda baabwe Nakanwagi ne Matovu bwe babitunze nga ne bye basigazza babirina ku mpaka.\nNakanwagi ayogedde Taata ng’amaze okumpeerera yansaba okukwata ku baganda bange mbaweereere nga kwe yasinziira okumpa ettaka ly’e Kanyanya ne mu Ndeeba nga byonna yabikola mu mateeka.\nYagambye nti tewali agoba kitaabwe mu nnyumba wabula mukyala we Nakanwagi ye yamuggyawo awaka ne n’amutwala mu kupangisa n’ebigendererwa ebibbye.\nNakanwagi kino akiwakanya n’agamba nti n’emidaala gye yal lina mu Kisenyi mwe yali aggya ssente abaana bagimuggyako.\nMWA NNYINA WA LUBEGA AYOGEDDE\nSarah Namukasa, yagambye nti yakulira mu maka g’e Kanyanya ng’ekisinga okumuluma kwe kulaba ng’abaana bamugoba mu nnyumba.\nYagambye nti ky’asinga okwagala kwe kulaba nga mwannyina abeera mu maka ge awatali kutaataaganyizibwa kuba omuntu omukulu okubulwa w’abeera ate nga yazimba amaka ge kiba kyannaku. Nneebaza abaamuzizzzaayo mu maka ge.\nAba Bukedde kkooti ebejjeereza ogw'okulebula omugagga Ntaganda\nBlack asuze mu kkomera e Luzira


SSENTEBE w’akakiiko akavunaanyizibwa okulondoola emirimu gy’ebitongole bya Gavumenti aka COSASE, Abdu Katuntu yawaliriziddwa okuyimiriza olukiiko nga terunnaggwa n’alagira abakulira Bbanka Enkulu bagende banoonye ebiwandiiko kwe baatundira Global Trust Bank.\nAbabaka beewuunyizza lipooti eyakolebwa omubalirizi w'ebitabo bya Gavument mu 2006 okutegeeza nti nga July 25, 2014 kwe baggalira Global Trust Bank era kwe baagiguliza bbanka ya DFCU.\nAba Bbanka Enkulu baabasabye okuleeta ebiwandiiko ebiraga engeri gye baatundamu bbanka n'engeri gye baatuuka okusalawo nti DFCU ye yali esinze endala bwe baavuganya mu kugula nga tebabirina.\nJustine Bagyenda eyali akulira okulondoola emirimu gya Bbanka yategeezezza nti yabadde takyajjukira oba nga waliwo empapula eziraga ebyateesebwanga.\nYasabye aweebweyo ekiseera asooke yeebuuze ku be yakolanga nabo.\nYagasseeko nti tamanyi lwaki ofiisi y'omubalirizi wa Gavumenti tebaamutuukirako bwe baali babuuliriza ku by'okuggala Bbanka kuba mu kiseera ekyo yali akyali mukozi wa Bbanka Enkulu.\nEbigambo bye Katuntu yabijunguludde bwe yaleese ebbaluwa eraga olunaku abakozi ba ofiisi y'omubalirizi w'ebitabo bya Gavumenti we baasisinkanira aba Bbanka Enkulu ng'olukiiko Bagyenda yennyini ye yaluggulawo era n'alukubiriza.\nKatuntu yawaliriziddwa okuyimiriza olukiiko ng'obudde bulijjo kwe bannyukira tebunnatuuka n'alagira abakulira Bbanka Enkulu okunoonya ebiwandiiko byonna bye baabadde babasabye.\nOlukiiko nga lutandika, Moses Kasibante (Lubaga North) yasoose kusaba Katuntu batangaazibwe oba nga Bagyenda yabadde amaze okuwaayo Paasipooti eri Palamenti nga bwe yabadde alagiddwa ekintu ekyakoleddwa.\nAkakiiko era kaasabye aba Bbanka okuleeta omugatte gw'omuwendo gwa ssente zonna ze baakassa mu bbanka ezaggalwa.


Bobi Wine mwana waffe wa NRM tumukwate bulungi, Gen. Kasirye Ggwanga - Watchdog Uganda\n"Omwana oyo mwana waffe kubanga kitaawe yatuyamba nnyo mu lutalo era nze nga Major General Kasirye Ggwanga sandyagadde muntu yenna w'abyakwerinda kumutulugunya kubanga naye alina ensonga ze ezeetaaga Gavumenti okutunulamu zigonjoolwe". Kasirye bwe yagambye.\nMUNNAMAGGYE eyawummula Gen. Wasswa Kasirye Ggwanga alabudde abeby’okwerinda okukomya okutulugunya omubaka wa Kyadondo East Kyagulanyi Ssentamu amanyiddwanga Bobi wine nti kubanga mwana wa Gavumenti eri mu buyinza eya NRM olwa kitaawe n’aboluganda lwe abeetaba obutereevu mu lutalo mu mwaka gwa 1985.\nGgwanga agamba nti Kitaawe wa Kyagulanyi omugenzi Samson Ssentamu yali musaale nnyo mu lutalo naddala mu kitundu kye Kanoni mu Gomba nga eno ye yali akulira okukungaanya emmere abayekera ba NRA gye baanonanga ewuwe ne balya.\n“Omwana oyo mwana waffe kubanga kitaawe yatuyamba nnyo mu lutalo era nze nga Major General Kasirye Ggwanga sandyagadde muntu yenna w’abyakwerinda kumutulugunya kubanga naye alina ensonga ze ezeetaaga Gavumenti okutunulamu zigonjoolwe”. Kasirye bwe yagambye.\nYayongeddeko nti olumu atunulira abamutulugunya n’okumwogerako ebikyamu nabajjukira nga mu kiseera ekyo baali basula mu mayumba gaabwe, nga kitaawe wa Kyagulanyi ne banne basala amagezi butya bwe bagenda okwejjjako abasibira mu bbwa mu kiseera ekyo.\nOkwogera bino Kasirye yabadde ayanukula ku mbeera ey’obutakkaanya eliwo wakati wa Bobi Wine ne Poliisi ye Ggwanga, ekyaviiriddeko n’okugaana ebivvulu bye yabadde ategese mu nnaku enkulu byonna.\n“Kye tulina okukola kwe kwebuuza ku mwana ono kiki kyayagala Gavumenti yaffe ekolere abantu baalwanirira, n’oluvanyuma bwe tukimala ensonga ze zonna zikolweko kubanga mwana waffe, ate ndabula ab’oludda oluvuganya Gavumenti nti nammwe mukomye okumwesibako kuba ssi wammwe, okujjako mwagala kumukozesa nga bwe muzze mukozesa abantu bwe bafuna obuzibu ne mudduka” Kasirye bwe yanyonyodde.


Bukedde Online - Ebibala bya Valentayini tubirinze mu November\nEbibala bya Valentayini tubirinze mu November\nEyazaala mu mukyala wange anneewaanirako\nBaze tacamuka nga tuli mu kisenge\nAbaafunye embuto ku Valentayini baakuzaala mu November. Anti obumuli we bwawotokedde nga batandise okwota akasana ak’akawungeezi, okubuuza embuga n’okuyoya obuyembe obuto.\nAbaafunye embuto ku Valentayini baakuzaala mu November. Anti obumuli we bwawotokedde nga batandise okwota akasana ak'akawungeezi, okubuuza embuga n'okuyoya obuyembe obuto.\nOlw'okuba waabaddewo okwekutyeera kungi mu bya laavu, abasawo nabo beetegese. Muno mulimu okwongeza okutereeza mu mpeereeza yaabwe mu nnaku ez'okunywa eddagala naddala okuva awo mu August embuto we zinaaba ziwereza emyezi omukaaga.\nWano nno we kisaanidde abasajja abaakombye ebbakuli za bannaabwe ku Valentayini okwetegeka. Kubanga oluusi bannammwe mubeepena; so ng'ate bwe muba mubawa obumuli ku lunaku luno mukansa bakanse.\nOluusi nga mwerabidde nti kiwooma magaaya. Era n'abatunda emmumbwa wano we bafunira mu Valentayini. Kubanga abajja okubanoonya okuzibagulako nabo bangi; ng'abo abaaganzizza omusajja asukka mu omu ku lunaku luno nga banoonya okwegema amakkato.\nNoolwekyo abaasanyuse ku Valentayini mumanye nti waliwo ebiyinza okuddako. Naye nga biba birungi kubanga kati ssaayansi yayamba n'aleeta enkola z'okwegema okuzaala era ne zikendeeza ne ku ndwadde ng'enziku.\nSsinga enziku ekyali nnyingi, be yandibadde ekutte mwandibarabye ng'amaaso gabanyuse, anti mu nnaku ssatu eba yeeraze.\nSsente z'ettoffaali zimutwazizza mu kkooti\nBabakutte babba ebikola oluguudo lw'e Kayunga - Mukono\n'Ssente ze nkufuuwa zimpeddeko ssappule yiiyo'\nTonnyumiza muvubuka mulungi nga tampa kaasi: ηηenda n'omubi ampa


Bukedde Online - Museveni ayagala gav't etandikewo yunivasite y'amagye\nMuseveni ayagala gav't etandikewo yunivasite y'amagye\nEyasimattuse ab'obutayimbwa alunyumya nga lutabaalo\nOwa takisi abuliddwa eza loogi omukwano n'...\nPULEZIDENTI Museveni ategeezezza nti ayagala gavumenti etandikewo yunivasite y’amagye ng’etendeka emirimu gy’ekikugu nga; obusawo, obwayinginiya n’ebirala nga bw'esomesa n'abantu baabulijjo abasobola okwesasulira.\nPulezidenti bino yabitegeezezza b'ofiisa b’eggye erimukuuma erya SFC mu lukung’aana lw’ennaku ebbiri olukwata ku bwasseruganda bw’omufirika (Panafricanism), enkulaakulana y’abantu, omuntu okwekulaakulanya ssekinnoomu n’okubeera mu bulamu obulungi ogubadde e Ntebe.\nYagambye nti omwoyo gw’eggwanga n’obwasseruganda bw’Omufirika bijja kuymba okutereeza eby’okwerinda n’okufuna obutale bw’ebikolebwa.\nMuseveni yategeezezza nti ye ng’omuntu tali mu yinsuwa n’agamba nti yinsuwa ye kwe kuba nga Uganda erimu emirembe.\nYayongeddeko nti ensi ekula olw’enkulaakulana mu by’okusoma, ebyempuliziganya, ne tekinologiya okutambula obulungi, n’akunga abali mu bifo by’obuvunaanyizibwa nti kibakakatako okutuukiriza emirimu gyabwe nga bawereza eggwanga.\nMuseveni akaaye ku tteeka ly'ettaka\nMuseveni asomesezza abasomesa bapulofeesa b'e Makerere\nLwaki Oluganda lusaana okufuuka olulimi lw'eggwanga


Bukedde Online - Ebipya bizuuse ku basse Dokita w'e Mayuge\nKalidinaali ajaguzza emyaka 92\nENGERI gye basse Dokita abadde akulira eddwaaliro lya gavumenti e Mayuge efaanana engeri gye battamu Sheikh Abdu Qadir Muwaya mu disitulikiti yeemu ey’e Mayuge.\nAbatta Muwaya bajja babiri era baamulumba waka nga bwe kyabadde ne ku Dr. Abraham Gweruka 31 eyattiddwa mu kiro ekyakeesezza Olwomukaaga.\nMu kutta Muwaya, awaka waaliwo abantu abalala wabula baabataliza nga bwe kyakoleddwa ne ku Gweruka gwe baasanze ne mukazi we mu mmotoka kyokka omukazi ne bamutaliza.\nObutemu bwombi bukoleddwa mu mwezi gwa December mu nnaku za Ssekukkulu.\nDokita baamusse ebula ennaku 10 Ssekukkulu etuuke ate Muwaya baamutta ku Ssekukkulu ya 2014 kwennyini.\nAbeebyokwerinda bakyanoonyereza okuzuula oba waliwo akakwate ku batemu abatta Muwaya n’abo abasse Dokita abadde akulira eddwaaliro lya gavumenti erya Kigandaalo – Mayuge.\nDr. Gweruka baamukubye amasasi asatu nga bagayisa mu ndabirwamu y’emmotoka ye ne bamuttira mu maka ge ku kyalo Burubandi B mu ggombolola y’e Nakigo mu disitulikiti y’e Iganga.\nGweruka yakubiddwa amasasi ku ssaawa 2:00 ez’ekiro nga bwe kyali ne ku Muwaya eyakubwa amasasi mu budde bwebumu.\nWadde abaamusse baabadde ku bigere nga bambadde bbuutusi, kigambibwa nti baabadde ne pikipiki gye baakwese mu maaso era bwe baamaze okukola obutemu ne bagenda awaabadde pikipiki ne baddukira okwo.\nDr. Gweruka yabadde yaakatuuka awaka ng’ava ku mulimu ne mukyala we Jalia Gweruka.\nMukyala we abazigu baamusambye tteke n’addukira mu kaabuyonjo ne yeekukuma.\nMuwaya baamuttira mu maka ge ku kyalo Buyembe e Mayuge abazigu abaali batambulira ku pikipiki era olwamala okumukuba ebyasi ne babulawo.\nEnzita y’emu, Sheikh Mustapha Bahiga gye yattibwamu nga December 29, 2014 ku muzikiti gwa Masjid Tawfi q e Bwebajja ku luguudo lw’e Ntebe.\nBahiga, naye yattibwa ku ssaawa 2:00 ez’ekiro abazigu abaali ku bodaboda.\nEnzita eyagala okufaanaganamu; obudde n’amasasi agaakubwa yawadde abantu b’e Iganga ne Mayuge okulowooza nti, abatta Bamaseeka mu ggwanga, be basse Dr. Gweruka.\nKyokka abanoonyereza bakyasobeddwa kubanga Dokita tabadde Musiraamu ate nga talina kakwate ku Muwaya wadde ng’abadde akolera mu disitulikiti yeemu ey’e Mayuge.\nBABIYINGIZZAMU AB’OKU MULIMU\nAbalala awo we beesigama okulowooza nti, obutemu buno, bwandiba nga bwapangiddwa kuva ku mulimu Gweruka gy’abadde akolera.\nKigambibwa nti Dr. Gweruka abadde atunuuliddwa okulya ekifo ekinene mu disitulikiti nga kiteeberezebwa nti abaamwekengedde bayinza okuba nga be baapanze.\nKigambibwa nti waliwo akakuubagano mu bakozi mu bitongole ebimu e Mayuge wakati w’abazaalibwa mu kitundu naabo abaava ebweru wa disitulikiti.\nDr. Gweruka ava mu disitulikiti y’e Namutumba era bwe yafuna omulimu e Mayuge nti abamu baakiraba bubi.\nYasalawo amaka n’agazimba e Iganga era gye baamulumbye okumutta.\nAba famire baatabuddwa ku nsonga ezassizza omwana waabwe kubanga tabadde na mutawaana na muntu.\nOmuduumizi wa poliisi ya East Busoga ow’ekiseera, Moses Okello yagambye nti, okunoonyereza kwebaliko tekugenda kukoma we battidde Dr. Gweruka balina n’okutuuka ku ddwaaliro gy’abadde akolera e Mayuge.\nKino, kyayongedde essuubi mu baabadde bateebereza ntwandibaawo olukwe olwalukiddwa okuva ku ddwaaliro.\nKyokka abalala, bakiteeka ku nnamwandu Jalia Gweruka gwe balowooza nti, okusinziira ku mulimu gwe nga munnamateeka, abazigu bandiba nga baabadde bagenderedde ye ne batta bba.\nKyokka ate abamu kino baakiwakanyizza nga bagamba nti singa baabadde bagenderedde mukazi, tebaandimulese kudduka nga bamusambyeemu tteke yokka.\nENGERI GWERUKA GYEYATTIDDWAMU\nYabadde mu mmotoka ekika kya Toyota Corona nnamba UAR 893N ne mukyala we.\nAbazigu kigambibwa nti baabadde babiri nga pikipiki balina we baagirese.\nMmotoka baagivudde mu maaso ne bagisindirira amasasi asatu nga gayita mu ndabirwamu y’omu maaso nga bagoorekeza oludda lwa ddereeva.\nAmasasi gonna, Gweruka gaamukutte mu kifuba.\nNulu Mutesi, jjajja w’omugenzi abadde akuuma awaka yategeezezza nti, abatemu yabalabye kyokka teyasobodde kubeetegereza mu maaso.\nYagambye nti, baabadde bambadde bikabuuti nga mu bigere bambadde gambuutusi.\n“Ekigendererwa kyabwe baayagadde bulamu bwa muzzukulu wange yekka kubanga mukyala we tebaamukubye okuggyako okumusambamu ne bamuleka n’addukira mu kabuyonjo,” Mutesi bwe yagambye.\nSsentebe w’ekyalo, Swaibu Mpoya yategeezezza nti, okuttibwa kwa Dr. Gweruka baakutegedde ku ssaawa nga 2:30 ez’ekiro okuva ku mutuuze omu kyokka baagenze okutuuka mu kifo ne poliisi ng’abatemu badduse dda.\nYagambye nti, Dr. Gweruka ne famire ye, babadde baakamala emyaka 9 mu kitundu kyabwe.\nAmyuka ssentebe wa disitulikiti y’e Mayuge, omugenzi gy’abadde akolera, Ruth Kibowa yagambye nti ettemu lisusse mu kitundu n’asaba ebitongole by’ebyokwerinda obutasumagira mu nsonga y’okutemulwa kwa Dr. Gweruka.\nDr. Gweruka alese abaana babiri ng’omukulu Chris Mukwana wa myaka etaano ate omuto wa mwaka gumu. Omugenzi waakuzikibwa ku kyalo Buwongo mu ggombolola y’e Nsinze mu disitulikiti y’e Namutumba.\nPulezidenti w’ekibiina ekigatta abasawo mu ggwanga, Dr. Ekwaro Obuku yagambye nti, Dr. Gweruka y’abadde omuwanika w’ekibiina kyabwe mu Busoga era abadde muzira eri abantu b’e Busoga kubanga ataasizza bangi okufa kuba alongoosezza abantu bangi.\nYagambye nti, okuttibwa kwa Dr. Gweruka ddibu ddene.\nDr. Abraham Gweruka


Bukedde Online - Ziza Bafana akubye oluyimba ng'atenda ennaku y'okumukwatira e Tanzania\nEyamezze abawanvu mu kamyufu ka NRM kati y...\nOMUYIMBI Ziza Bafana akaaba lwa bizibu na mabanja ge yaguddemu oluvannyuma lw’okumukwata ng’ava okuyimba e Tanzania. Agamba yeewoze obukadde 8 okukola ku nsonga ze n’okwesasulira ebbanga lye yamaze mu kalantiini.\nOMUYIMBI Ziza Bafana akaaba lwa bizibu na mabanja ge yaguddemu oluvannyuma lw'okumukwata ng'ava okuyimba e Tanzania. Agamba yeewoze obukadde 8 okukola ku nsonga ze n'okwesasulira ebbanga lye yamaze mu kalantiini.\nOkufaananako n'abayimbi abazze bayimba ku bizibu bye bayiseemu, Bafana naye ateekateeka okufulumya oluyimba olulombojja okunyigirizibwa n'embeera gye yayisiddwaamu ne banne abalala mukaaga bwe baakwatibwa.\nWadde Bafana agamba nti embeera ya corona eyaviirako ab'ebbaala n'abeebivvulu okuggalwa, ye yamuwalirizza okugenda e Tanzania okunoonyeza famire ye ekyokulya.\nKati yejjusa okugenda anti ng'oggyeeko okukwatibwa ne banne abalala mukaaga ne baggalirwa n'okusimbibwa mu kkooti olw'okumenya ebiragiro bya Pulezidenti, ekimu ku bimuluma y'engeri gye yakwatibwamu ne banne okuva mu wooteeri mwe baali basuze oluvannyuma lw'okuyimba.\nAgamba abeebyokwerinda e Tanzania nga bakolagana n'ab'e Uganda baasalako wooteeri mwe baali basula ne babakwata ng'ababbi ne babalesa na buli kimu omwali ne ssente ze baali bamusasudde, kompyuta z'omu ngalo n'ebikozesebwa ebirala Ate nga batuuse e Mutukula agamba babayisa mu mbeera enzibu ne batulugunyizibwa ng'abakuumaddembe beerimbise mu kukwasisa ebiragiro bya corona.\nBino byonna agamba abitadde mu luyimba lwe lw'atuumye ‘Balyamu kirye munda'.\nEngeri gye yagenda okuyimba\nBAFANA agamba nti eggwanga nga terinnagenda ku muggalo waliwo pulomoota omu eyali amupangisizza okuyimba e Mbarara ku bukadde 5.\nYasooka kumuwaako obukadde 2.5 nga bbaalansi wa ku lunaku lwa kivvulu kyokka kino kyasazibwamu olwa corona.\nOlwalabye akalembereza ku nkomerero y'omwezi oguwedde pulomoota ono yamusabye mu kifo ky'ekivvulu ky'e Mbarara amutwale e Tanzania gye yabadde n'ekivvulu ayimbire eyo ne Bafana kye yakkiriza nga bamusuubiza n'okumwongeramu ssente endala.\nBafana agamba wadde buli kimu kyabadde kitambudde bulungi kubanga n'Abatanzania yabakuba omuziki ne banyumirwa, obuzibu bwatandikira ku ba byakwerinda abaasalako wooteeri mwe baali basuze ne babakwata ng'ababbi ne babalesa n'ebintu byabwe.\nNga batuuse e Mutukula, Bafana agamba baabateeka mu kalantiini ya nnaku 14 ey'okwesasulira kyokka nga talina ssente ekyamuviirako okwewola obukadde 8 ez'okukozesa ate bayimbi banne nga bayita mu kibiina kya UMA baamuwaayo akakadde kamu kw'ossa ne mikwano gye balala.\nEmbeera y'ekkomera Nga kalantiini aweddeko Bafana ne banne baddamu okukwatibwa ne baggalirwa ku poliisi y'e Kaliisizo era ono agamba ennaku essatu ze baamala mu kaduukulu azigeraageranya ku ggeyeena olw'okunyigirizibwa kwe baayitamu. "Hoo.\nNategedde lwaki abantu abakwatibwa ne baggalirwa mu kifo ky'okulokoka ne beenenya obutaddamu kwonoona baddamu okukola ebikolobero bye bimu.\nBaatugambanga nti ekkomera lisomesa naye okunyigirizibwa okuli eri ovaayo weekyaye n'oddamu okukola ekintu kye kimu.\nBw'ogattako okuwunya, ensiri, ebiku, okwebaka ku seminti n'ebirala, amazima ddala ekkomera ggeyeena yennyini.\nBakutte owa Flying Squad omulala ku by'okutta Kirumira\nMutabani w'omuyimbi Amir Ssengendo eby'okuyimba nga kitaawe yabissa ku bbali n'asalawo kuyiwa yingini za mmotoka\nNnamukadde w'emyaka 62 bamuziise ku kitanda nga bwe yalaama\nPoliisi eriko by'ezudde ku bya Kasiwukira


1 Samwiri 26 | Bayibuli ey'Oku Mukutu Gwaffe Ogwa Intaneeti | New World Translation\n1 Samwiri 26:1-25\nDawudi agaana okutta Sawulo (1-25)\nDawudi awa ekitiibwa oyo Yakuwa gwe yafukako amafuta (11)\n26 Oluvannyuma lw’ekiseera, abasajja b’e Zifu+ baagenda eri Sawulo e Gibeya,+ ne bamugamba nti: “Dawudi yeekwese ku Kasozi Kakira akatunudde mu Yesimoni.”*+ 2 Awo Sawulo n’agenda mu ddungu ly’e Zifu okunoonya Dawudi, ng’ali n’abasajja ba Isirayiri 3,000 abalondemu.+ 3 Sawulo n’asiisira okumpi n’oluguudo ku Kasozi Kakira akatunudde mu Yesimoni. Mu kiseera ekyo Dawudi yali abeera mu ddungu, era yakitegeerako nti Sawulo yali amuwondedde mu ddungu. 4 Dawudi n’atuma abakessi okukakasa obanga ddala Sawulo yali azze. 5 Oluvannyuma Dawudi yagenda mu kifo Sawulo we yali asiisidde, n’alaba Sawulo ne Abuneeri+ mutabani wa Neeri omukulu w’eggye lye we baali beebase; Sawulo yali yeebase munda mu lusiisira ng’abasajja be bamwetoolodde. 6 Awo Dawudi n’abuuza Akimereki Omukiiti+ ne Abisaayi+ mutabani wa Zeruyiya,+ muganda wa Yowaabu nti: “Ani anaagenda nange eri Sawulo mu lusiisira?” Abisaayi n’addamu nti: “Nze nja kugenda naawe.” 7 Ekiro Dawudi ne Abisaayi ne bagenda abasirikale we baali, ne basanga Sawulo nga yeebase mu lusiisira, ng’effumu lye lisimbiddwa mu ttaka okumpi n’omutwe gwe, nga Abuneeri n’abasirikale ba Sawulo beebase nga bamwetoolodde. 8 Abisaayi n’agamba Dawudi nti: “Olwa leero Katonda agabudde omulabe wo mu mukono gwo.+ Kale kaakano ka mmufumite effumu omulundi gumu limuyitemu likwase n’ettaka, era nja kuba seetaaga kumufumita gwa kubiri.” 9 Naye Dawudi n’agamba Abisaayi nti: “Tomukolako kabi, kubanga ani ayinza okugolola omukono gwe ku oyo Yakuwa gwe yafukako amafuta+ n’atabaako musango?”+ 10 Dawudi era n’agamba nti: “Nga Yakuwa bw’ali omulamu, Yakuwa kennyini y’anaamutta,+ oba olunaku lujja kutuuka+ afe, oba ajja kugenda mu lutalo afiireyo.+ 11 Mu maaso ga Yakuwa tekiba kituufu n’akamu nze okugolola omukono gwange ku oyo Yakuwa gwe yafukako amafuta!+ Kale kaakano ggyawo effumu n’ensumbi y’amazzi ebiri okumpi n’omutwe gwe, tugende.” 12 Awo Dawudi n’aggyawo effumu n’ensumbi y’amazzi ebyali okumpi n’omutwe gwa Sawulo, ne bagenda. Tewali muntu n’omu eyalaba,+ oba eyamanya, oba eyazuukuka, kubanga bonna baali beebase, olw’okuba Yakuwa yali abaleetedde otulo tungi nnyo. 13 Awo Dawudi n’agenda emitala, n’ayimirira waggulu ku lusozi ng’abeesudde ebbanga ddene. 14 Awo Dawudi n’akoowoola abasirikale ne Abuneeri+ mutabani wa Neeri ng’agamba nti: “Tonziremu Abuneeri?” Abuneeri n’amuddamu nti: “Ani oyo akoowoola kabaka?” 15 Dawudi n’agamba Abuneeri nti: “Toli musajja? Ani alinga ggwe mu Isirayiri? Kale lwaki tokuumye mukama wo kabaka? Kubanga omu ku basirikale abadde azze okutta mukama wo kabaka.+ 16 Ky’okoze si kirungi. Nga Yakuwa bw’ali omulamu, basajja mmwe mugwanidde kufa, kubanga temukuumye mukama wammwe, Yakuwa gwe yafukako amafuta.+ Kaakano tunulatunula olabe! Effumu lya kabaka n’ensumbi y’amazzi+ ebibadde okumpi n’omutwe gwe biri ludda wa?” 17 Sawulo n’ategeera nti eryo ddoboozi lya Dawudi n’agamba nti: “Eryo ddoboozi lyo mwana wange Dawudi?”+ Dawudi n’amuddamu nti: “Lino ddoboozi lyange mukama wange kabaka.” 18 Era n’agattako nti: “Lwaki mukama wange awondera omuweereza we?+ Kiki kye nkoze, era musango ki gwe nnazza?+ 19 Nkwegayiridde mukama wange kabaka, wuliriza omuweereza wo ky’agamba: Yakuwa bw’aba nga y’akumpendulidde, k’akkirize* ekiweebwayo kyange eky’emmere ey’empeke. Naye bwe kiba nga bantu be bakuwendudde,+ ka bakolimirwe mu maaso ga Yakuwa, kubanga bangobye leero nneme kuba na mugabo mu busika bwa Yakuwa,+ nga bagamba nti, ‘Genda oweereze bakatonda abalala!’ 20 Kale toleka musaayi gwange kuyiika ku ttaka wala okuva mu maaso ga Yakuwa. Kabaka wa Isirayiri azze okunoonya enkukunyi emu bw’eti,+ ng’alinga omuntu agoba enkwale ku nsozi.” 21 Awo Sawulo kwe kumuddamu nti: “Nnyonoonye.+ Komawo mwana wange Dawudi; sijja kuddamu kukukolako kabi, kubanga obulamu bwange obututte nga bwa muwendo mungi mu maaso go+ leero. Nkoze kya busirusiru era nkoze ensobi ya maanyi.” 22 Awo Dawudi n’agamba nti: “Effumu lya kabaka liirino, omu ku basajja ajje alinone. 23 Yakuwa y’anaasasula buli muntu ng’obutuukirivu bwe bwe buli+ era ng’obwesigwa bwe bwe buli, kubanga olwa leero Yakuwa akuwaddeyo mu mukono gwange, naye ne sigolola mukono gwange ku oyo Yakuwa gwe yafukako amafuta.+ 24 Ng’obulamu bwo bwe bubadde obw’omuwendo mu maaso gange olwa leero, obulamu bwange nabwo ka bube bwa muwendo mu maaso ga Yakuwa, era k’annunule mu nnaku yange yonna.”+ 25 Awo Sawulo n’agamba Dawudi nti: “Oweebwe omukisa mwana wange Dawudi. Ojja kukola ebintu eby’ekitalo era ojja kutuuka ku buwanguzi.”+ Awo Dawudi n’agenda, ne Sawulo naye n’addayo ewuwe.+\n^ Era kiyinza okuvvuunulwa, “ddungu.”\n^ Obut., “k’awunyirize.”


Bukedde Online - Maneja wa Bbanka bimusobedde ng'agattibwa\nTukuleetedde obulamu bwa Phillip Kaggwa aleeta...\nRev. Canon Diana Nkesiga ng’agatta Ahimbisibwe ne Ssonko mu kanisa ya All Saints e Nakasero.\nOMUKAZI asitudde abaana be bana ne nnyina n’abatwala ku kkanisa atangire bba okugattibwa n’omukazi omulala ku mbaga eyabadde mu All Saints e Nakasero. Kyokka ekkanisa teyamuyambye yagenze mu maaso n’okugatta abagole, Maureen Ahimbisibwe ne Ronald Ssonko, maneja wa bbanka ya KCB.\nDamalie Nakkungu Kantinti muwala w’omutaka Kantinti e Kkonge - Lukuli amaze ne Ssonko emyaka 16 mwe bazaalidde abaana banabasatu balenzi. Balina amaka e Bweyogerere mu Kito. Baalabagana mu 2000, kyokka ne banjula nga March 18, 2006 ku mukolo ogw’ekitiibwa ogwali ewa Kantinti e Kkonge - Lukuli mu Makindye. Kirabika Ssonko alina ekyama kye yazuula mu bbanka kubanga akola mu bbanka ate n’abakazi bombi Nakkungu ne Ahimbisibwe nabo bakola mu bbanka.\nNakkungu bwe yategedde nga bba agenda kugattibwa ne Ahimbisibwe mu kye yayise embaga y’enkukutu n’akwata ebbaluwa kwe yayanjulira Ssonko, vidiyo n’ebifaananyi ebyakwatibwa ku mukolo gwabwe n’abitwala eri Bannaddiini abakulira All Saints ng’ayagala embaga ereme kugenda mu maaso.\nNakkungu, bba Ssonko gwe yasuddewo.\nN’agattako: Oba Ssonko by’akola bituufu lwaki embaga agitegese ku lunaku lw’Abajulizi ng’abantu bali Namugongo? Ku Lwokuna, abatwala All Saints okuli; Rev. Grace Sentongo, Rev. Irene Akankwasa baatuuzizza Nakkungu ne bba Ssonko ne bayita mu nsonga kyokka ne balagira Nakkungu ensonga azisse mu buwandiike, agatteko n’obujulizi obulaga nti ye ne Ssonko bafumbo.\nKyokka bwe yazzeeyo ku Lwokutaano ku makya yasanze Rev. Ssentongo ne Akankwasa tebaliiwo nga mu ofi isi mulimu Vicar Rev. Can. Diana Nkesiga era oluvannyuma ye yagasse abagole. Yamuyitiddemu mu nsonga ze. Nkesiga n’ayanukula: Byonna nnabitegedde. Era nnumirwa wamu naawe nga mukazi munno. Naye sirina kyakukola kubanga nneebuuzizza ne mpabulwa nti okwanjula kwe wakola ne Ssonko tekumala kufuula bufumbo bwammwe kuba mu mateeka.\nOlwo Nakkungu n’abaana be. Emmotoka ezaaleese omugole omusajja (Ssonko) zaabasanzeewo era abaana ne bagenda ku mmotoka ya kitaabwe, n’atumya ebyokulya n’abagabula. Abaana ye Deon Tendo Kivumbi 9, Dylan Reuben Lule 7 ne Rowena Darlin Lunkuse 5.\nKATEMBA MU KUGATTA\nSsonko bwe yatuuse ku kkanisa yatwaliddwa mu ofi isi ya Rev. Nkesiga eyabasisinkanye ne Nakkungu. Obunkenke bweyongedde omugole omukyala Ahimbisibwe bwe yatuuse n’abantu ne batuuka kyokka ng’omugole omusajja talabikako.\nMu kiseera ekyo amawulire gaabadde gasasaanye ku kkanisa nti embaga erabika efudde. Okukkakkanya embeera, Rev. Nkesiga yakuumidde Nakkungu ne eyabadde mmotoka kyokka ne babakkakkanya. Rev. Nkesiga yasazeewo okugatta kugende mu maaso.\nSsonko ng’ali ne mukazi we Nakkungu mu kwanjula okwaliwo mu 2006 mu maka ga Mw.Kantinti e Makindye\nNakkungu n’afuluma ofi isi n’ayingira ekkanisa. Olwo essaawa zaabadde mu 8 ez’olweggulo so ng’okugatta kwabadde kwa 7. Bakanyama baafulumizza Nakkungu ekkanisa ne bamutwala mu kasenge. Abaana baasigadde bweru nga bazannya.\nWano Rev. Nkesiga n’alagira omugole ayingizibwe ekkanisa wakati mu kwerinda nga bakanyama bali ku buli mulyango. Omugole emmotoka yamuleetedde ddala ku mulyango, omukolo ne gutandika. Rev. Nkesiga yategeezezza mu kkanisa nti Ssonko yalina omukazi gw’alinamu abaana ne baawukana.\nKyokka mu kufuna Ahimbisibwe teyategeezaako mukazi we omukulu (Nakkungu). Wabula yasobodde okubatabaganya era tewakyali mutawaana. Yalagidde Ssonko ne yeetonda mu lujjudde olw’okulekawo Nakkungu n’awasa omulala nga tategeezezza ku Nakkungu. “Nsaba Nakkungu ansonyiwe.\nNe mwenna abaakimanyaako nti nnina omukazi munsonyiwe,” bwe yategeezezza. Biraze ku p6 yabadde azze ne nnyina Jjemba 8, Darren Matthew Makindye. Ssonko mu kasenge. Maama wa Nakkungu ne bazzukulu be (abaana ba Nakkungu) n’abooluganda abaabawerekedde obwedda baagala okulumba omugole eya- Kantinti maama badde mu mmowa Nakkungu. Kisawuzi\nOluvannyuma Nakkungu yategeezezza Bukedde: Simatidde. Ekkanisa tennyambye, kati ng’enda mu kkooti.\nSsonko simukkirizanga kuwasa mukazi mulala. Kyokka Nakkungu yakkirizza nti yafunamu obutakkaanya ne Ssonko era awaka abadde takyasulawo wadde ng’abadde ajja buli lunaku okutwala abaana ku ssomero n’okubakomyawo n’okubalabirira mu buli kimu.\nN’agamba: Bannadiini bantegeezezza ebbaluwa y’okwanjula tebagitwala ng’entuufu kubanga oluvannyuma lw’okwanjula baalina okugitwala ew’omukungu awandiisa obufumbo ( Registrar of Marriages). Yalaze enkwe ezijjudde mu bantu kubanga ku mukolo gwe, Denis Ntege ye yali Kalabaalaba ate ne mu kugatta Ssonko ne Ahimbisibwe era Ntege ye yabadde Kalabaalaba.\nNakkungu ne Ahimbisibwe bonna bakulidde ku kyalo kimu era bangi ku baali ku kwanjula kwa Nakkungu ate baabaddewo ku mbaga ya Ahimbisibwe. Oluvannyuma lw’okugatta, abagole baasembezezza abagenyi baabwe ku Gaba Resort Beach.\nREV. NKESIGA ANNYONNYOLA Mu kkanisa ya Uganda bwe tubeera tetunnagatta bagole tusooka kubuuliriza ebibakwatako kwe tugatta okubalanga tuwe omukisa alina ensonga yonna ebalobera okugattibwa aveeyo.\nBwe nnabuuza abagole nga tubasomesa, Ssonko yantegeeza nga bw’alina omukazi gwe yazaalamu abaana bana, kyokka ne baawukana wadde nga yasigala akyalabirira abaana. Nneebuuza ku bantu abawerako okuli n’aba FIDA ne bantegeeza nti Ssonko ne Nakkungu bwe baba tebaawandiisa bufumbo bwabwe ewa Registrar of marriages tekigaana kubagatta. Nakkungu yazze ng’ayagala tuyimirize okugatta.\nNnumirirwa wamu naye, kyokka nataganjudde amateeka nga tewali lindobera kugatta bagole. Nkozesezza Ssonko endagaano n’akakasa okugenda mu maaso n’okulabirira abaana be era n’ennyumba bajja kugisigalamu ne nnyaabwe. LOOYA AWABUDDE Omwogezi w’ekitongole ekiramuzi, Erias Kisawuzi yagambye nti obufumbo bubeera mu biti bisatu okuli; obwekinnansi, obwa ddiisi n’okugatta mu masinzizo oba okuwoowa mu Busiraamu.\nOmuntu bw’asalawo okuwasiza mu bufumbo bw’ekinnansi kasita ayanjula kiba kiwedde. Obwo obufumbo bubeera mu mateeka. Wabula mu bufumbo bw’ekinnansi omusajja akkirizibwa okuwasa abakazi abasukka ku omu. Wadde nga mu kuwasa omukyala owookubiri eyasooka alina okuba ng’akkirizza.\nYagambye nti abafumbo bateekeddwa okuwandiisa obufumbo ewa Registra, kyokka ne bwe babeera tebeewandiisa obufumbo obwo bubeera mu mateeka. Ekikulu gwe mukolo gw’okwanjula okuba nga gwaliwo, era nga waliwo n’abantu abaaliwo ng’abajulizi. Yagambye nti abakyala ababiri nga baayanjula omusajja omu, kisoboka kkooti okusazaamu obufumbo bw’empeta, kuba okugatta ekkanisa ekukola ku lwa gavumenti. Obufumbo bw’ekinnansi nabwo bukkirizibwa Gavumenti